Quraafaadka Faaliyaha Q4AAD W/Q: Cabdullaahi Macalin Maxamuud(Siyaasi) | Laashin iyo Hal-abuur\nQuraafaadka Faaliyaha Q4AAD W/Q: Cabdullaahi Macalin Maxamuud(Siyaasi)\nQuraafaadka Faaliyaha Q4AAD.\nWaxaana marki ay Maryan dhowr daqiiqo kaligeed ahayd, iridka qolka ka soo wada galay Dr Cali iyo Dhamme Cusmaan oo digtoorka ku soo qaaday gaarigiisa keddib marki dottoorka ku daahay ka qeyb galka qado sharaf uu dhamme Cusmaan u sameeyay Kooxdii xalay dhaqtarka keentay Maryan.\nDhame Cusmaan wuxuu ahaa nin aad ugu naxariisto danyarta iyo dadka jilicsan waxaa kale oo uu ahaa nin qalbigiisa illaaheey ka ilaaliyay madow iyo mugdiba, maryan iyada aad ayey ugu faraxday marki Dr Cali oo ay wejigiisa iyo naxariistiisa saakay baratay iyo nin kale ay iridka ka soo wada galeen,digtoorka ayaana Maryan ku yiri: “Maryan iska warran,?Maantasa qado ma cuntay”\nMaryan: “haa in yar ayaan ka cunay qadadi ,caasho ayaana waqtiga qadada ila joogtay waxayna iga tagtay goor dhow”.\nDhamme Cusmaan ayaa hadal ku soo dhextuuray inti uu Dr Cali wareysanayay Maryan wuxuuna yiri:\n“Oo gabarta sidi ay ahayd marki xalay la keenay iyo sida ay maanta u sheekaynayso way kala duwantahay”\nDR Cali : “Haa, wax weyn baa u dhaxeeyo ,waxaana ku dadaalayna in ay intaa ka sii wanaagsanaato maalmaha fooda innagu soo haayo, dabadeedna waxaan u gudbineynaa xeryaha gargaarka ee dadka abaarta ku tabaaloobay loogu tala galay haddii ilaaheey idmo”.\nDhamme Cusmaan ayaa digtoorka ku yiri. “Waxaan ku weydiiyay natiijadi baaritaankeeda caafimaad sidee noqday,mise idiin sheegtay meel loogu haggaago reerkeeda si loola raadsho marki aad u gudbisaan xeryaha gargaarka”.\nDr Cali: ‘Gabartan wax cudur ah ma haayaan, itaaldaroo gaajo iyo oon u geysteen maahine,tan kale waxay Caasha u sheegtay magaceeda oo saddexan laakin wax kale oo reerkeeda khuseeyo kama hayno oo aan ahayn in aabaheed dhintay”.\nDr Cali marki uu dhamme Cusaan intaa uga sheegay xaaladeeda ayuu ku soo jeestay Maryan oo iyada maqlaysay hadalki ay is dhaafsanayeen Digtoorka iyo sarkaalka, hoostana ka gashay go’eedi iyada oo is leh intaan adiga laguu soo jeesan ka baxso, islamarkaana niyadeeda iskula doodeysay tolow sow ma habboona in aad u sheegto xaaladaada iyo in reerkaada ku dhammaadey abaarta,maya ,maya maxay kuu qabanayaan dadkan aadan garanayn?\nWar u kaadi waa maxay xeryahan ay sheegayaan ee loo sameeyay in lagu gargaaro dadka deggan goobaha abaarta ka dhacday,laga yaabeene in ay xeryhaas ku geeyaan aadna kula kulanto reerahi aad la tiileen wixi ka badbaaday abaarta.\nDr Cali oo la yaaban gabarti goor dhow u warameysay waxa ay iska dabooshay, niyadana iska leh sow gabarta reer miyi maahan wadato dhaqanki wanaagsanaa ee baadiyaha, kana xishooneysa raggan aynan garaneyn ee ag-taagan,weli isaga oo aan la hadlin muddana aamusan kuna maqan Maryan maxaay iska qarisay ayaa dhamme Cusmaan dhabarka ka taabtay kuna yiri. “Maxaa ku helay oo aad la aamustay”.\nDr Cali oo aan isaga weli la hadlin Maryan ayaa u soo jeestay dhamme Cusmaan wuxuuna yiri. “Walaal waa runtaa in aan aamusay ,dad badan baa halkan igu soo maray oo jirran iyo kuwa aan jiraneynba ,muddada aan shaqadan haayayna ma yara, laakin inantan waan soo saari waayay wadadi aan u mari lahaa in aan ka hadalsiiyo waayo laba hadalba marki ay tiraaba way sii jeesataa, marki aad wax weydiisana way aamustaa ,gaar ahaan marki aad ka wareysato ehelkeeda”\nDhamme Cusmaan: “Oo ma intaa kaliya ayaad la aamustay”.\nDr Cali : “war bal kaalay haddii aad igu dhaanto, adiga oo aan ka careysiin si deganaana u weydii xaaladeeda guud iyo halka ay ehelkeeda ku sugan yihiin”.\nMaryan weli iskama qaadin go’i ay hoosta ka gashay, weyna maqlaysay hadalka ay isdhaafsadeen Dr Cali iyo ninkan la socdo in uu yahay mid iyada loogu daneynayo,saa-darteed waxay hoos isugu sheegtay oo go’aansatay in ay ka warranto xaaladeeda.\nDhamme Cusmaan isaga oo qoslayo ayuu DR Cali ku yiri “walaal aniga kuuguma dhaamo shaqadaada laakin waxaan filayaa gabartan da’deeda haba yaraatee in aynan garashadeeda xumeyn, weyna maqleysay hadalkeena in uu yahay mid iyada loogu daneynayo”.\nDhamme Cusmaan intaa keddib wuxuu ku fadhiistay sariirta Maryan ku jiiftay geeska iyaga soo xigay, wuxuuna markiiba si tartiib ah u yiri “Maryan”.\nMaryan oo iyada iska yeeshay sidi ruux hurdo heyso haddana raali ka ah in ay u warranto raggan ayaa madaxa la soo baxday waxayna tiri ” Haa”\nDhamme Cusmaan: “Maryan ma na garaneysaa”.\nMaryan : “Maya, ma idin garanayo”.\nDhamme Cusmaan oo aan dooneyn in uu ku degdego ka wareysiga ehelkeeda ayaa yiri “Annaga waxaan nahay walaalahaa oo kale, waxaana magacayga la yiraa Cusmaan ninkana waxaa la yiraa Dr Cali, ee adiga ma naga baqeysaa misa waad xishooneysaa?”.\nMaryan hadal ayey la soo booday iyada oo aan ogolayn dadka maanta ugu dhow, naxariisna wejiyadooda ka muuqato in ay ka xanaaqaan una arkaan wax baas oo aan garaneyn si ay u hadasho, ayey si hoos ah u tiri. “Maya ,idinka baqimaayo wax aad iga haleyseena ma jraan in aad wax ii qabateen mooyee” .\nDhamme Cusmaan: ” Maryan Aabe in uu dhintay alla ha u naxariistee waxaad u sheegtay Caasha ,waxaana haddeer kaa rabnaa in aad noo sheegto xaggee kuugu war danbeysay Hooyo iyo walaalahaa haddii ay jiraan wax kula dhashay?”\nMaryan oo aad uga naxday su’aashaa ayaa haddana ragga weydiinayo oo ay jeclaysatay sida naxariista leh oo ay u koolkoolinayaan awgeed tiri iyada oo soo goobtay sida ay abaarta u goysay xididki ay ka soo farcantay. “Hooyo,Aabbe iyo gabar iga yareed maalmo dhoweeto ayey geeriyoodeen, laba wiil oo iga waaweynaana goor hore inta aanan dhalan ayey dhinteen oo annigaba ma arag, curadki hooyadeey iyo aabbaheeeyna shalay galab waqtigan oo kale in yar ka dib ayuu ku nafwaayay geed aan u fadhiisanay in aan ku hergalney hostiisa isaga oo ila soo lugaynayay dhabarkana igu siday saacada badan, daalkii, rafaadkii iyo diihaalkii ayuu tamar dhigay isagoo aan dhawr caannomaal biyo iyo baad afkiisa saarin, maba sii raaqraaqin ee geedka hoostiisi ayuu ku raftay anigoo aan aniguna dhaamin waxna u qaban karin halkaasuuna ku ruux baxay.\nHalkaa markey Maryan sheekadii marsiinaysay ayaa ilmo labada indhood ka soo burqatey iyadoo aan celin kareyn, codkeediina shigshig murugo ka muuqato galay, markaasaa Kalkaaliso u dhaweyd loogu diray, biyo, waxoogaana la nasiyey.\nWaxaa weydiiyey Dhamme Cusmaan: “Muddo intee le’eg ayaad soconeyseen?”\nMaryan waxay tiri: Anigu maba garan karo waayo waxaan ahaa sidii qof dheelalowsan, doraad habeennimadii ayaa miyirqab sax ah iigu dambeysay, intaas walaalkay wuu ii sheekaynayay, waana I xambaarsana, muddo dheer ayaanu lugeynayney, Xoola baqtiyey oo dugaago cunayo maahine dad iyo duunyo nool maanu arag. U Waana sababta keentey inaan Jiidaashaas dheer lugayno ilaa aad ka gaarayno meel aad dad joogaan oo aanu nafta kula irkano, Abaartani waxba ma reebin dad iyo duunyo, waxay ka martey saf waana la kala horreeyey muddoba dhibkani waa soo jiitamayey Roob la’aantu xoolihii ayay galaafatay, markii dambena dadkii.\nMaryan sheekadii ayay sii waday anigana marki uu dhintay walaalkey waan soo garguurtay waxaan ogaal iigu danbeeyaay meel in yar ka fog marki aan marayay halki walaalkeey ku dhintay, saakayna halkan ayaan joogay”.\nMaryan marki ay intaa u sheegtay sarkaalki iyo digtoorki ayey iyada oo indhaheeda ilmada ka shubmayso u jeesatay dhanka kale,Dhamme Cusmaan madaxa ayuu gacanta ka saaray wuxuuna ku yiri. “Maryan waxba ha u baqin nolashaada danbe,way haggaagi doontoo haddii ilaaheey idmo”.\nDhammihi isaga oo aan rabin in uu hadalka ku badiyo Maryan, wuxuuna digtoorki ku yiri. “Dr Cali waan ku arkaa in aad ka naxday oo la anfariirtey musiibada Maryan haleeshay, laakin ogow in aynan Maryan kaliya ku koobnayn oo ay abaartan tahay mid saameysay goballa badan oo dalkeena ka mid ah, waxaana na looga baahan yahay in aan u duubano sidi aan u badbaadi lahayn dadka iyo xoolaha ku haray dhulalka ay abaarta saameysay.Maryanna waa wax illaaheey u qoray ee na keen xafiiskaada tagnee”.\nDr Cali wuu istaagay isaga oo aad moodo in uu xoogiisi ka yaraaday inti hore,wayna is raaceen isaga iyo dhamme Cusmaan, waxayna tageen xafiiskiisi,marki ay xafiiska tageena dhamme Cusmaan ayaa dottoorka ku yiri. “Walaal waxaan u maleynayaa in aynan wax dhibaata ah ka imaaneyn haddii aan gabartaa gurigeyga geeyo,mas’uulna ka noqdo mustaqbalkeeda marki ay u dhamMaato muddadi aad ugu talagasheen in ay joogto dhatarka”.\nDr Cali oo aan dooneyn in uu ku degdego ammarkan ayaa yiri. “wax dhibaata ah ma laho haddii aad xilkeeda qaadeyso ,mas’uulna ka noqonayso mustaqbalkeeda laakin waan ka fiirsanaynaa, waxaana war dhan iga heleysaa ilaa usbuuc haddii ilaaheey idmo”.


[Ciidamada Kiiniya Iyo Kuwa Soomalida Oo uu Dagaal Dhexmaray Iyo Sababta Keentay]\nFriday January 12, 2018 - 13:50:19 in Wararka by\nMuqdisho(CYN)Wararka ka imaanaya degmada Ceelwaaq ee Gobolka Gedo ayaa sheegaya in dagaal uu dhex maray Ciidamo Kenyan ah iyo ciidamo ka tirsan dowladda\nSoomaaliya, kaddib markii ay kala shakiyeen.\nWararka ayaa sheegaya in ciidamadan wajiga u duubnaa ay ku hubeysnaayeen saddex ka mid ah gaadiidka dagaalka, waxaana dadka deegaanka ay sheegeen in gaadhigooda uu ka babanayay calanka Al-Shabaab.\nCiidamada Dowladda ayaa muujiay shaki ku aadan in Ciidankan ay yihiin Al-Shabaab, waxayna u yeedhteen askarta kale oo xiligaas guryohooda ku maqnaa iyagoo soo buux dhaafiyay halka laga baxo Magaalada, si ay isaga caabiyaan Ciidankan hadey yihiin Shabaab.\nCiidamada Kenya oo iyaga dhankooda qabay cabsi ku aadan iney dhexda ugalaan Shabaab ayaa markii ay arkeen Ciidanka Dowladda oo wada u fadhiya rasaas ooda ugaqaaday waxaana halkaasi ka dhacay dagaal muddo kooban socday oo geystay Khasaare dhimasho iyo dhaawacba leh.\nLama oga khasaaraha soo gaadhay ciidamada Kenyanka, waxaana xaalada degmada Ceelwaaq ay ku soo laabatay mid caadi ah, inkastoo dadka deegaanka ay hadal hayaan kala shakiga ciidamada oo midba midka kale uu u maleynayay Al-Shbaaab .


Dowladda Soomaaliya oo Ciidamo horleh geeysay Dhuusamareeb | Banaadir Times\nHomeWararDowladda Soomaaliya oo Ciidamo horleh geeysay Dhuusamareeb\nWararka naga soo gaaraya Magaalada Dhuusamareeb ee Caasimadda Galmudug ayaa waxaa ay sheegayaan in diyaarad sida Ciidamo ka tirsan Guutada Gorgor ee Kumaandoosta Soomaaliya ay ka degtay Garoonka Diyaaradaha Magaalada, isla markaana ay soo dhaweeyeen Saraakiil Ciidan.\nCiidamada oo gaaraya in ka badan 50 Askari ayaa wararka aan helnay waxaaa ay sheegayaan in ujeedka loo geeyay Magaalada Dhuusamareeb inay tahay sugida Amniga doorashada Xildhibaannada labada Aqal oo halkaasi lagu qabanayo.\nSaraakiil ka tirsan laamaha Amniga Galmudug iyo kuwa dowladda ee ku sugan Magaalada Dhuusamareeb ayaa Idaacadda Risaala u sheegay in la dejiyay Xero ku taal Magaalada Dhuusamareeb, isla markaana Ciidamada ay dhawaan bilaabi doonaan howlgallo lagu xaqiijinayo Amniga.\nDowladda Soomaaliya ayaa dhowr jeer Magaalada Dhuusamareeb geeysay Ciidamo kala duwan, waxaana xusid mudan in Maalin ka hor Ciidamo ka tirsan kuwa Booliska Haramcad in la geeyay Magaalada Jowhar oo kamid ah magaalooyinka ay doorashooyinka ka dhacayaan.\nPrevious articleMadaxweynaha Jubbaland oo Magacaabis sameeyay (Wareegto)\nNext articleRooble oo Imaaraadka kala hadlay u gurmashada dadka uu saameeyay fatahaada Wabiga Shabeelle


KD oo soo jeediyay nidaam lagu dhimo qaxootiga dhuumaaleeysta - Radio Sweden Somali - Raadiyaha Iswiidhen | Sveriges Radio\nKD oo soo jeediyay nidaam lagu dhimo qaxootiga dhuumaaleeysta\nLa cusbooneeyay torsdag 13 april kl 13.42\nLa daabacay torsdag 13 april kl 10.54\nEbba Bush Thor: Qaxootiga oo dhan dembiileyaal ma ahan\nEbba Bush Thor, hoggaamiyaha xisbiga KD\nWixii ka dambeeyey weerarkii argagixisada ee ka dhacay jimcadii ina dhaaftay bartamaha magaalada Stockholm oo ey ku naf-waayeen 4 ruux ayaa dib u soo nooleeyay dooddii la xiriirtay qaxootiga dhuumaaleeysiga dalka ku jooga. Iyadoo ey aqlabiyad xisbiyada xubnaha ku leh baarlamanka dalka Sweden ey taabac-san yihiin in la adkeeyo ugaarsiga dadyoowgaasi. Waana midda hor-seeday inuu hoggaanka xisbiga Kristdemokraterna soo jeediyo fikir la xiriira sidii ammuurtaa wax looga qaban lahaa.\nHoggaanka xisbiga Kristdemokraterna ayaa soo jeediyay in lugta looga xiro jeebbada elektroonikada ajaaniibta looga cabsida qabo iney dhuumaaleeystaan kolka diidmo ey ku helan dalabkooda magangelyo-doon si loola socdo goobta ey ku sugan yihiin´. Waa kuwama haddaba cidda la doonayo in lugta laga jeebbada elektroonikada looga xiro?\n– Waxaa maanta nagu yar goobaha lagu xafido dadyoowga deggenaanshaha loo diido ee dalka laga masaafurineyo, kuwaasina oo ka doorta iney si sharci-darro ah dalka ugu nagaadaan. Waxaa haddaba bedel u noqon kara in lugta loogu xiro jeebbada elektroonikada qaasatan kuwooda ay wakaaladda Socdaalku ku qiimeeyso in aaney u dhaga-nuglaan doonin go’aanka tarxiilka ee laga gaarey ama kuwooda ay hayadda nabad-sugiddu ku talo bixisay inaan la siin sharci deggenaansho ammaanka dartii.\nMa qiimeeyseen tirada dadyoowga laga yaabo in loo baahan yahay jeebbada elektroonikada in lugta loogu xiro?\n– May, ma ahan mid siyaasiyiinta u taala. Waa in hayadda masuulka ka ahi ka jawaabto. Habab loo raaco ayaa iminka jira ee lagu qiimeeyo cidda baxsanaysa iyo cidda kale. Suurtagalka keliya ee jiraa wuxuu yahay maanta in keyd lagu hayo. Wadanka oo dhanna waxaa ka jira 350 boos oo keyd. Sannadkii hore ayay muuqatay in aaney ku filleyn, sida ay sheegtay.\nSawir bani’aadmi-nimo oo maxay ah ayay tallaabadani ka bixinaysaa dadyoowga aan deggenaanshaha ku lahayn Sweden?\n– Waxaan doonayaa inaan caddeeyo in aaney dhammaan ahayn qaxootiga oo dhan. Ruuxa sharciga loo diidaa maahan dembiile, hase yeeshee haddii uu jiro tuhun ah in laga yaabo inuu baxsado ama dhuunto, kolkaa waxaa jira tuhun dembiya iyo in dalka ku joogo sharci-darro. Markaa ayay noqon kartaa mid sababeey-san, sida ay sheegtay Ebba Bush Thor, hoggaamiyaha xisbiga KD.\nSu’aasha la xiriirta laba iyo tobanka kun ee dalka ugu dhuumaaleeysanaya sharci-darrada ayaa dib u soo noolaatay wixii ka dambeeyay weerarkii waddada Drottninggatan jimcadii ina dhaaftay ahaydna 7-dii bisha abriil, halkaasina oo eedeeysanaha lagu tuhuns-san yahay inuu falkaasi ka dambeeyay Rakhmat Akilov uu qudhiisu dalka ku joogay sharci deggenaansho la’aan.\nLabada xisbi ee xulufada ku ah maamulka dalka Socialdemokraterna (S) iyo Miljöpartiet (MP), ayaa doonaya in kor loo qaado goobaha lagu xafido dadyoowga laga cabsi qabo iney baxsadaan kolka ey dalabkooda magan-gelyo ku helaan go’aanka diidmada, sidoo kale in ciidanka ammaanka loo siiyo suurtagal ogolaansho iney kor-mer ku sameeyn karaan goob shaqo oo aanu ka jirin tuhun dembi. Xisbiga Moderaterna ayaa sidoo kale aamin-san in la badiyo tirada goobaha lagu xafido, in la kordhiyo baarista waddooyinka iyo waddammo inta iminka ka badan in lala galo heshiisyo sidii muwaadiniintooda ey dib ula laaban lahaayeen.\nXisbiyada Centerpartiet (C) iyo Liberalerna (L) ayaa dooneya iney arkaan tiro inta maanta ka badan oo dalka laga tarxiilo iyo kontroollada oo la badiyo. Xisbiga Sverigedemokraterna (SD) wuxuu soo jeediyay tiro ka badan oo keeydka lagu hayo.\nHalka uu xisbiga Vänsterpartiet aamin-san yahay in su’aashu tahay mid xilli hore dooddeeda la bilaabey, loona baahan yahay in laga war-dhoowro go’aanka ciidanka ammaanka. Xisbiga Miljöpartiet (MP), ayaa si taxadar leh uga jawaabey su’aal ay middaa ka waydiisay idaacadda la iska daawado ee SVT, hase yeeshee hase yeeshee qaba iney heyaduhu ku howl-galaan sidii ey dalka uga tarxiili lahaayeen tiro ka badan midda iminka.


Talo Caafimaad: Maxaa Xoojin kara Awooda Galmada oo yaraata. | Gaaloos.com\nHome » galmada » Talo Caafimaad: Maxaa Xoojin kara Awooda Galmada oo yaraata.\nTalo Caafimaad: Maxaa Xoojin kara Awooda Galmada oo yaraata.\nXaaladaha caafimaad ee qofka bani’aadamka ahi ka cawdo ayey ka mid tahay Galmada oo uu tahli waayo ama uu isku dhalliilo. Dumarka iyo ragguna way ku kala geddisan yihiin. Labadana waxa daran ragga, oo marka xubinta taranku uu ka awood yareeyo. Arrintani malaha da’ u gaar ah waxana keeni kara Vitaminnada jidhka oo yaraada, amma waxyaalo kale.\nTitle: Talo Caafimaad: Maxaa Xoojin kara Awooda Galmada oo yaraata.


Home News Jawaari oo u sheegay beesha Caalamka in Baarlamaankii Soomaaliya burbur ku dhaw...\nJawaari oo u sheegay beesha Caalamka in Baarlamaankii Soomaaliya burbur ku dhaw yahay\nGudoomiyahii hore ee Baarlamaanka oo safar shaqo ah ku jooga magaalada Nayroobi ee dalka Kenya ayaa halkaas kulamo gooni gooni iyo mid wadareed ah kula qaatay qaar ka mida beesha caalamka. Iyada oo maalinba maalinta ka dambeeysa ay soo kordhayso wal-walka laga qabo jiritaanka dowlada Soomaaliya, ayaa gudoomiye Jawaari waxaa u yeeray wadamada caawiya Soomaaliya si ay go’aan uga qaataan sii socodsiinta kaalmada la siiyo Baarlamaanka iyo hay’adaha dowladda . Gudoomiye Jawaari ayaa si aan ka leex-leexad lahayd u sheegay in Baarlamaankii Soomaaliya uu qarka u saaran yahay in uu burbur ku yimaado. Gudoomiye Jawaari ayaa sheegay in hay’adii kaliya ee ugu muhimsan hay’adaha dowlahliga ah ee waqtiga badan la galiyay in la soo dhiso uu u muuqdo mid si ku talagal ah loo burburiyo.\nWaxaa maalinba maalinta ka danbeeysa isa soo taraya walwalka laga qabo in Baarlaamka Soomaaliya uu noqdo howlgal. RW Kheyre oo istcimaalaya lacagtii shacabka laga soo ururiyay ama lagu keenay magac Soomaaliyeed ayaa bilaabay in uu laaluush ku bixiyo sidii baarlamaanka Soomaaliya loo kala diri lahaa. Arintaan ayaana keentay in beesha caalamku ay si dhaqso ah u soo faragaliso xaalada adag ee dalku sii galaayo. Asbuuca soo socda ayaa wafdi balaaran oo ka socda beesha caalamka kula kulmi doonaan MW Farmaajo magaalada Muqadishu si ay si uga gudbiyaan fartiin kama danbeeys ah.\nPrevious articleAMISOM oo qorsheynayso in ay howlgaladeeda wax ka badasho! qorshe nocee ah?\nNext articleCabdiwali Muudeey oo afka furtay: Dalka sidaan laguma fiirsan karo!\nMuuse Biixi oo weerar afka ah ku qaaday DFS\nMagacyada Dad badan oo wali laga baadigoobayo Gudaha wabiga Shabeelle (AKHRISO)


Borlänge: Ururka UMIS muxuu kaga duwan yahay ururada kale [Video] | Somaliska\nAf-Soomaali / Wareysiyada\nBorlänge: Ururka UMIS muxuu kaga duwan yahay ururada kale [Video]\nMaalintii sabtida waxaan booqasho gaaban ku tagay magaalada Borlänge ee gobolka Dalarna taasoo sanadihii dambe noqotay goob ay Soomaalidu aad u dageen. Borlänge ayaa lagu qiyaasaa Soomaali ku dhow 2000 in ay ku nool yihiin.\nSida caadada ah marka Soomaali ay magaalo isugu tagaan waxay abuurtaan jaaliyado ka shaqeeya danahooda, marar badan jaaliyadaas waxay dhaliyaan qilaafyo iyadoo ay dhacdo dhowr layska garab dhiso. Magaalada Borlänge waxaa ka dhisan dhowr jaaliyadood balse mid ka mid ah ayaa waxaa isoo gaaray amaantooda. Ururka Midnimada Soomaaliyeeed (UMIS) waa jaaliyad laga dhisay magaalada Borlänge sanadkii hore.\nWaxaan wareysi la yeeshay afhayeenka ururka Maxamed Maxamud Guure, isagoo iiga waran qaabka uu u shaqeeyo ururka UMIS.\nDhinaca kale goobta wareysiga waxaa ka socday bandhig buugaag Soomaaliyeed oo lagu soo bandhigay nuucyada kala duwan ee buugaagta ay qoreen qorayaal Soomaaliyeed oo ku dhaqan Sweden.\nSomaali lagu dilay weeraradii ka dhacay dalka Norway\nFacebook oo lagu tilmaamay balwad\nAsc , halkaan goobjooge yaan ka ahaa , runtiina waxaan arkay wax i farax geliyay , maxaa yeelay waxaan ku qaadanay Waanooyin badan oo Qorayaasheena Soomaaliyeed na dhaxalsiiyeen , haddii uu Ahaan lahaa\nQore : Maxamed X. Guulee ( Cabdibashiir )\nQore : Yuusuf X. Cabdullaahi Xassan ( Sheekhul Casri)\nQore : Sayid Maxamuud Yusuf ( Dhegeey)\nQore : Muuse Maxamuud Ciise (Dalmar).\nQorayaasheena sare waxay na geliyeen yididiilo sare , waxayna nalaga taliyeen dibindaabyada afkeena hooyo.\nUgu danbays halkaa waxaa lagu soo badnhigay buugaag boqolaal gaaree , runtiina dhammaantood waa la wada iibsaday waxa kasoo haray waa uun dhawr iyo toban buug oo aan filaa in ay dadku horay u aqristeen.\nGuntii iyo gaba gabadii , waxaad moodaa waayahaan danbe in magaaladaa Borlänge ay , ku feer socota ama la dhabiiltamee 4 magaalo ee ugu waawayn Sverige maxaa yeelay Sheekha imaada magaalooyinka waawayn waan u wacanaa , aqoon yahan la mid , iyo Qorayaasha , welibana waxaan gedi magaalooyinkaa dheerna waa ina oo leh , hal madax hal urur oo nagoolo soo hagaago , haba iska jiraan laba qof oo gees u daaqa , maahanse wax hadda jaaliyad laga soo qaado .\nJune 7, 2011 at 05:19\nMaxaad beenta u sheegaysaan ururkaan waxay yihiin waan naqaaan sxbow Borlänge waa daganahay in la xayasiiyana loo ma baahna tuugo waaye sxb kuwaan umada ayay rabaan in ay wax ku cunaan marka beenta dadka ha laga daayo umada caadifada qabiilkana ha la iska daayo waxa ay xumeeyeena waaa la ogyahay\nJune 7, 2011 at 07:34\nWaxaa been sheegaya qofka masabidanaya qof waxbo aan ka haleynin. Waana waxa somaalida hormarka u diiday dhulkii iyo wadankiina gubnay.\nWaxaa wanaagsan qofka in waxa uu ku andacoonaya ku saleysan yihiin xaqiiqo, ee hadii kaliya uu la hadaaqo nin naceyb ama jecleysi runtii xaalada waxbo kama badaleyso.\nWaxaan walaaha soomalida ah ka codsan lahaa in ay ka ilbaxaan qabyaalada iyo xumaanteeda. Waa fududahay in wax la mucaaraado laakiin waxaa ka wanagsan in qofka uu la imaado wax badala waxa uu mucaaradayo.\nJune 7, 2011 at 20:05\nMasha Allah aan dhihi karaa. Waxaa filaa in ururkan ay usugu tageen dad aqoon leh sida aan maqlay waana wax wanagsan ayaan dhihi karaa. ururo badan ayaa ka jiro magalada Borlänge balse waa ururo dad shaqsiyaad ah lee yihii. Waalaalkey Abdi hadii aad reer Borlänge tahay ma ogtahay in UMIS markii la dhisaayay aan lagu dhisin qaabka somalid wax loogu dhiso ee 4,5 ama qabiilka. Waana tan keentay in dad badan oo qabiilka ku qaraabto in ay ka caroodaan abdhismeedka ururka.\nSalaam ,waxaan aad ugu hanbalyaynayaa somalida Borlänge waa nasiib badan yihiin ,haday ogaan lahaayeen Västrås dadka dagan ee somaliyeed xitaa kubada qabiil qabiil ayay u dheelaan marka waan dareemi karaa dadbadan oo qabiil inta quful ku jabiyay aad ooga carooday in ay jaliyada somaiyed yelato dad aqoonyahana ah oo u horkaca wanaaga ,waxaan maqlay xitaa in aad ururada qaarkood ay casuumeen Itoobiyaan ,Xabasha, ilaahay ku mahadiya ( UMIS) inta wax garadka ahna iskaashada .\nJuly 30, 2011 at 20:59\nkoronto marexaan says:\nguure beenta daa walaal anag ayaa dhisnay anaga ayaa duminayna maadama aad tihiin dad ka soo jeeda islaamiyiin xag jir ah kuna gabada al-islaax oo ah urur diimeed aan ka marnayn siyaasada somaaliya runtii qaladaad badan ayaa ka gasheen dadka borlänge ku nool waxaa samayseen wax aan weli la arkin umadda ka fariista waxaa dadka u heysaan ma jirto hadii kale dacwad idinka dhan ah ayaa loo gudbinayaa poliska gobolka dalarna ama magaalada borlänge in aad tihiin xag jir dadka waxaa u keenten culimo naagta ninka waa furi kartaa\nhooyo somaliyeed says:\nass cw waxaan aad oogu hambaliyeynayaah maalintan iyo dadkii soo abaabulay,taasoo ah arin cajiib ah sumcadna u soo hooyisay magaalada Borlänge iyo waliba qoraashaasha somaaliyeed. Soomali hadii aanu nahay waxaa inta badan naga maqan waxa layiraado HADAF(MÅL) hadaba beeylaha iyo qilaafka waxa nagu ridayna waa taas. walaalaha ururka kacabanayow hailobina in ururka loo dhisay dhamaan umada soomaliyeed ee ku nool magaalada Blge iyo duruufahooda farada badan.waxaa mahad u sugnaatay Alle (sw) waxaa sidoo kale u mahad celinayah walaalaha daadihinaya ururkan kuwaas oo dulqaad, aqoon iyo waayo aranimo urur usaaxiib ah, kuwaas oo waliba u nugul dadkooda soomaaliyeed siiba caruurta iyo hooyooyinka. waxeeyna mudanyihiin taageero lixaad leh, halmidna waa iga talo,,,dadka bini adamka ah weey kumidoobi karaan HADAF ayagoo heeysta mabdayo kala duwan sida AL-Islaax,,islaamiyiin xagjira , xagjir qabiil IWM. Ramadaan Kariim.\nwaxaan aad ugu farax sanahay in walalaha inoo hirgaliyay UMIS si geesinimo leh ay wali hawshii usii wadaan , markaad eegto walalaha utaagan UMIS waaba intii aqon iyo sumcad dhan walba ka dhisnayd , hadaan usoo laabto raga nolosha hurmarkeedii ka istaagtay ee dhanwalba ku soo guul daraystay layaab malahan in ay ku calwasaadaan maxaa waxloo qabtay , waxbaa nalaku cunay, waa nala dhacay . gabagabdii waxaan kula talinayaa dadkaas in ay isdaba qabtaan oo aysan noqon sidii uu yiri gabayaagii ( oonbaa idiloo biyaan ku agwareegaayay) wadankaan waxaa uu kuu sahlay cun cab waxbaro , intaa hadii ay ruuxa anfici wayday hadee waa nin bali biya ah oon ugu ag go`ay.


Maamulka 'Jubbaland' Oo Gacanta Ka Taagtay Dhulka Boobka Kenya Ee Beled Xaawo Baaq Gacan Haatin Ahna udiray Dowladda Federaalka.\nThursday December 28, 2017 - 11:41:49 in Wararka by Super Admin\nWararka ka imaanaya gobolka Gedo ayaa sheegaya in ciidamada dowladda Kenya wali ay wadaan dhaq dhaqaayqadii ay ku boobayeen dhul hor leh oo ay leeyihiin shacabka muslimiinta soomalida.\nBoqolaal askari Kenyaan ah oo wata gaadiidka gaashaaman ayaa la sheegay in ay kusoo dhowaadeen magaalada xuduud beenaadka kulaasha ee Beled Xaawo waxaana lafilayaa isku dhacyo dhaxmara soo duulayaasha iyo dadka deegaanka.\ninkastoo ciidanka Kenya laga eryay daafaha magaalada oo ay ka wadeen guryo burburin hadane wali waxaa taagan xiisadda, waxgaradka Beled Xaawo ayaa warbaahinta u sheegay in Kenyaatigu ay damacsanyihiin dhul boob hor leh.\nDhinaca kale mid kamid ah mas’uuliyiinta maamulka ‘Jubbaland’ oo Beled Xaawo gaaray ayaa qiray in talo farahooda ka baxday islamarkaana dowladda Kenya ay jabisay wax uu ugu yeeray Heshiis ay horay ula gashay DF-ka.\nCabdi Rashiid Janan oo ku magacaaban wasiirka ammaanka maamulka Axmed Madoobe ayaa ugu baaqay dowladda Federaalka in si degdeg ah ay kusoo farageliso arrinta Beled Xaawo”dowladda Kenya waxa ay waddo waa dhul boob aan laqaadan Karin waxaan ugu baaqayaa dowladda Federaalka in si degdeg ah ay arrinta usoo farageliso” ayuu yiri Cabdi Rashiid Janan.\niyadoo sidaas ay Kenyaatigu uboobayaan inta ka hartay dhulka Soomaalida ayay dowladda Federaalka sheegaysaa in ay la wareegeyso maamulidda Hawada dalka taas oo ah wax aan isqabaneynin.\nDF-ka iyo dhammaan maamul goboleedyada ka jira dalka Soomaaliya ayaa dabadhilifyo u ah dowladaha Kenya iyo Itoobiya oo gumeysi ku haya shacabka Soomaaliyeed.


Maayarka Gabiley Iyo Xildhibaanno Doonaya Inay Ridaan Oo La Dhexdhexaadinayo – HCTV\nMaayarka Gabiley Iyo Xildhibaanno Doonaya Inay Ridaan Oo La Dhexdhexaadinayo\nCabdiqaadir Carab 0\tJuly 15, 2019 10:14 am\nBoqor Harry Iyo Meghan Oo Aduunka Baraya Wiilkooda Cusub, Magacna U La’\nMadaxweynaha Somailand Oo Xilkii Ka Qaaday Taliyihii Ciidamada Asluubta\nPuntland: Xukun Kama Dambays Ah Oo Lagu Riday Rag Loo Haystay Kufsi Iyo Dil Gabadh 12 Jir Ahayd\nGabiley (HCTV) – Badhasaabka Gobolka Gabiley Maxamed Cismaan Xaaji Axmed ayaa sheegay in Wada-hadal lagu dhamaynayo khilaaf soo kala dhex galay Maayarka Gabiley iyo Qaar ka mid ah Xildhibaannada Golaha deegaanka.\nBadhasaabka oo Maanta ka hadlay sababta loo baajiyey Fadhi la doonayey in xilka lagaga qaado Maayarka Gabiley Maxamed-Amiin Cumar Cabdi ayaa sheegay inuu isagu labada dhinacba dhexdhexaadinayo.\nBadhasaabka oo arrimahaa faahfaahinayaana wuxuu sheegay inuu arrintan galay markii Wasaaradda Arrimaha guduhu ay isaga dib ugu soo celisay Cabasho ay u gudbiyeen Xildhibaanno ka mid ah Golaha deegaanka Gabiley oo ka cabanaya Maayarka, waxaanu yidhi “Dhawaan qaar ka mid ah Golaha deegaanka ee Degmada Gabiley ayaa qoraal u gudbiyey Wasaaradda Arrimaha gudaha, qoraalkaasi oo ahaa cabasho ay kaga cabanayeen Maayarka, Maayar ku-xigeenka iyo Guddiga fulinta. Cabashadaasi waxay ahayd in Golaha ay ka tirsan yihiin uu ka soo bilaabmo oo waxay ka cabanayaan ay Golaha keenaan, markay taa ku qanci waayaan inay u keenaan badhasaabka, laakiin Wasaaradda Arrimaha gudaha oo ay gudbiyeen ayaa dib u soo celisay oo ku tidhi Gobolkii taga oo halkaa Xalka ha lagu soo gaadho, waana sida Sharcigu yahay.”\nBadhasaabku wuxuu sheegay oo kale “Qoladii cabaneysey waanu is aragnay waxaanuna isku af-garanay inaanu halkan ku dhamayno, waxaanan ballan-qaaday inaan anigu dhexdhexaadinta iyo isku keenkooda sameeyo oo aan isku soo dhaweeyo..” ayuu yidhi, waxaanu intaa sii raaciyey “Qolada cabanaysey way ila qaateen inaanu khilaafkaa hoos u dhamayno, qolada kalena waxay ila qaateen in la sameeyo wixii lagu wanaajinayo Golaha.”\nBadhasaabku ma caddaynin waxay isku hayaan Maayarka iyo Xildhibaannada ka soo hor-jeedaa.


8-da codsi ee ugu wanaagsan ee loogu talagalay iPhone | Wararka IPhone\nNooc kasta oo cusub oo macruufka ah ayaa na siiya wax cusub fondos de pantalla, qaar iyaga ka mid ah oo u gaar ah moodooyinka cusub ee shirkaddu suuqa ka soo saarto sannad kasta. Waxaa ka mid ah waraaqaha sawirada ee aan ka heli karno firfircoon, go'an oo nool (waxay maalgelisaa markaad riixayso dhaqdhaqaaqa lacag bixinta shaashadda). Noocyada noocan oo kale ah waxay muujinayaan oo keliya dhaqdhaqaaqa shaashadda qufulka aaladaha iswaafaqsan.\nKuwo badan ayaa ah kuwa adeegsada ee ku raaxeysanaya raadinta sawir-qaadashada si ay shakhsi uga dhigaan iPhone-kooda, ha noqoto kooxda kubbadda cagta ee ay ugu jecel yihiin, filimkii ugu dambeeyay ee ay ku arkeen shineemada, carruurtooda ama ehelladooda, ama si fudud hiwaayadooda. Dukaanka App waxaan ka heli karnaa tiro badan oo codsiyo ah noo oggolow in aan astayno iPhone-ka in sidan. Qodobkan waxaan ku tusaynaa kuwa na siiya natiijooyinka ugu wanaagsan.\n1 Barnaamijyada gidaarka ee loogu talagalay iPhone\n1.1 Wareegtada 'Retina Wall' - HD Wallpapers & Astaamaha\n1.2 WLPPR - Sawirada sare ee guryaha iyo shaashada qufulka\n1.3 Vellum - Waraaqaha Farshaxanka iyo Taariikhda\n1.4 Everpix - Taariikhda & Sawirada & Sawirada\n2 Barnaamijyada darbiga tooska ah ee loogu talagalay iPhone\n2.1 Waraaqo Live ah oo Bilaash ah\n2.2 Waraaqo Live ii ah\n2.3 Waraaqaha Tooska ah ee loogu talagalay iPhone 6s\n2.4 Waraaqaha Tooska ah ee loogu talagalay iPhone 6s, 6s oo lagu daray & iLive Pro\nBarnaamijyada gidaarka ee loogu talagalay iPhone\nWareegtada 'Retina Wall' - HD Wallpapers & Astaamaha\nXayeysiintu mar kale waa shar shar ah haddii aan rabno inaan ku raaxeysano codsigan bilaash, in kastoo waxaan ku baabi'in karnaa 3,29 euro. Qeybaha kala duwan ee Retina Wall na siiso, waxaan kaheleynaa: dhirta, aan la taaban karin - 3D, magaalada - nolosha, qaabab - fudud (oo ay ku jiraan waraaqaha ugu yar), cuntada - cabitaanka, xayawaanka, dadka caanka ah iyo xiddigaha, gawaarida - diyaaradaha, kartoonada, booska, cayaaraha fiidiyowga, isboortiga, muusikada, moodada, filimada, tikniyoolajiyadda, fasaxyada ...\nWaxay u baahan tahay macruufka 8.0 ama ka dib waana mid ku habboon iPhone, iPad iyo iPod taabashada. Qolka Retina wuxuu leeyahay celcelis ahaan qiimeynta 3 xiddig 5tii suurtogal ah.\nLiiska Waraaqda: Live 4K Retinafree\nWLPPR - Sawirada sare ee guryaha iyo shaashada qufulka\nWLPPR waxay na siisaa 10 aruurin oo aan ka heli karno ka dib markaan wax ku iibsano app, 1,09 euro ururin kasta oo ah 4,49 euro dhamaantiis, noogu deeqa wadar ahaan 160 sawir-gacmeed. Codsigan wuxuu na siinayaa sawirro dayax gacmeed meelo badan oo adduunka ah ka mid ah, oo toddobaad kasta ku darya waxyaabo cusub bogaggeeda, si aynaan marna uga daalin adeegsiga isla waraaqahaas.\nWaxay u baahan tahay macruufka 8.0 ama ka dib waana mid ku habboon iPhone, iPad iyo iPod taabashada. WLPPR waxay leedahay qiimeyn celcelis ahaan ah 4,5 xiddigood 5-ta macquul ah.\nWLPPR - sawirada horefree\nVellum - Waraaqaha Farshaxanka iyo Taariikhda\nVellum waxay na siisaa ilaa 18 qaybood oo kala duwan kuwaas oo aan ka heli karno tiro badan oo sawir-gacmeedyo ah si loo habeeyo gidaarka labada shaashadda qufulka iyo shaashadda guriga. Vellum waxay na siisaa interface interface minimalist taas kaliya ay saameysay xayeysiiska kaas oo lagu soo bandhigay (waxaa loo heli karaa si bilaash ah), xayeysiisyo aanan iska ilaalin karin adoo sameynaya iibsasho-app ah.\nWaxay u baahan tahay macruufka 9.0 ama ka dib waana mid ku habboon iPhone, iPad iyo iPod taabashada. Vellum wuxuu leeyahay qiimeyn celcelis ahaan shan xiddig shantiiba.\nEverpix - Taariikhda & Sawirada & Sawirada\nSida dhammaan codsiyada aan kugu muujiyo maqaalkan, dhammaan sawirrada Everpix waxay ku jiraan xallinta Full HD, iyagoo la jaan qaadaya shaashadda iPhone, iPad iyo xitaa Apple Watch. Everpix waxay na siisaa 13 qaybood: Abstract, Nature, Space, Fashion, Animals, Cities, Minimalism, kartoon, Cunto, Baabuur, Ciyaaraha, Muusikada, Ciidaha. Haddii aad leedahay Apple Watch oo aad badiyaa beddesho sawirka filimkaaga oo lagu muujiyo asalka, Everpix waa dalabkaaga, Barnaamij bilaash ah oo leh xayeysiis ama $ 0,99 oo aan lahayn xayeysiis.\nWaxay u baahan tahay macruufka 8.0 ama ka dib waana mid la jaan qaadi karta iPhone-ka, Apple Watch, iPad iyo iPod taabashada. Everpix waxay leedahay celcelis qiimeyn ah 4,5 xiddigood 5-ta macquul ah.\nEverpix Waraaqaha 4Kfree\nEverpix Pro - Taariikhda, Sawirada9,99\nBarnaamijyada darbiga tooska ah ee loogu talagalay iPhone\nWaraaqaha tooska ah kaliya la jaan qaadi karaan qalabka leh 3D Touch technology, sidaa darteed waxaan kaliya ugu isticmaali karnaa iPhone 6s, iPhone 6s Plus, iPhone 7 iyo iPhone 7 Plus. Haddii aad ku soo dejiso barnaamijyadan aalado aan ku habboonayn tiknoolajiyaddan, waxaad awoodi doontaa oo keliya inaad ku raaxeysato sawirro muuqaal ah, adigoo ka qaadaya dhammaan nimcada teknolojiyaddan iyo si cad sawirrada.\nMaskaxda ku hay in taariikhdan animated ee loogu talagalay isticmaalka shaashadda qufulka ee iPhone 6s, iPhone 6s Plus, iPhone 7 ama qalabka iPhone 7 Plus ay shaqeyn doonaan oo keliya marka aad gujiso shaashadda qufulka, ilaa inta aynaan hayn Awoodda Awoodda Hoose ee firfircoon, hab lagu joojiyo inta badan aragtida muuqaalka iyo inta badan hababka tooska ah sida cusbooneysiinta iyo sidoo kale Hey Siri, emaylka tooska ah ee baaritaanka ...\nWaxaan sidoo kale dooran karnaa sameysano abuurkeena kamaraddii iPhone-ka, illaa iyo inta ay la jaanqaadayso shaqada tooska ah, oo u isticmaal sidii gidaarka muraayadda qalabkeenna.\nWaraaqo Live ah oo Bilaash ah\nWarqadaha waraaqaha xayeysiinta ah ee bilaashka ah waxay na siinayaan tiro badan oo ka mid ah sawir-gacmeedka dhaqdhaqaaqa ama asalka nolosha. Ahaanshaha codsi aan bixinayn wax-soo-iibsi gudaha-ka ah si looga saaro xayeysiinta, waa inaan ka fogaanaa xayeysiinta oo si lama filaan ah ugu muuqata shaashad buuxda oo muuqaal ah. Xayeysiinta ayaa runtii ka sareysa barnaamijkan, laakiin hadaanan rabin inaan lacag ku qarashgareyno noocyadan codsiyada ah si aan u habeynno shaashadda qufulka qalabkeenna, kani waa dalabkaagii, maaddaama lacagaha ay na siiso ay yihiin kuwo aad u qurux badan, in kastoo aan loo kala saarin qaybaha.\nWaraaqaha Tooska ah ee Bilaashka ah waxay u baahan yihiin macruufka 9.1 ama ka dib waxayna la jaan qaadi karaan iPhone, iPad, iyo iPod taabashada. Ma laha wax ku iibsasho-app ah.\nWaraaqaha Tooska ah Xfree\nWaraaqo Live ii ah\nThanks to codsigan waxaan ku nooleyn karnaa shaashadeena muuqaallo cajiib ah oo sawirada xayawaanka, qaababka aan la taaban karin, magaalooyinka, kalluunka iyo xitaa qaraxan. Live Wallpapers aniga ahaan waxay u baahan tahay macruufka 9.1 ama ka dib, waxay ku habboon tahay iPhone, iPad iyo iPod taabashada iyo Waxay leedahay qiimeyn celcelis ahaan 4 xiddigood 5-ta macquul ah.\nWaraaqaha Tooska ahfree\nWaraaqaha Tooska ah ee loogu talagalay iPhone 6s\nCodsigan wuxuu na siiyaa in ka badan 100 asal dhaqaaqo, dhammaantoodna waxay qabtaan sawirro maalinle ah oo dhab ah. In kasta oo magacu aanu ahayn mid male-awaal ah, natiijooyinka ay innagu siiso bilaashku aad ayey u fiican yihiin, ahaanshaha barnaamij loo baahan yahay gaar ahaan hadaanan rabin inaan lacag ku qarashgareyno noocyada barnaamijyadan. Midka kaliya, laakiin waa boodhadhka la yidhi ayaa naga codsanaya inaan la wadaagno arjiga iyada oo loo marayo akoonkeena Facebook.\nWaraaqaha Tooska ah ee loogu talagalay iPhone 6s - Mawduucyada Animated-ka Bilaashka ah iyo Aasaaska Dhaqdhaqaaqa Dhaqdhaqaaqafree\nWaraaqaha Tooska ah ee loogu talagalay iPhone 6s, 6s oo lagu daray & iLive Pro\nWaraaqaha Tooska ah ee loogu talagalay iPhone 6s, mar hore ayey cusbooneysiin kareen cinwaanka, waxay na siinayaan boqolaal sawirro Live ah oo loo qaybiyay tiro aad u tiro badan sida xayawaanno, xaflado, rashka, ubaxyo, meel bannaan, dib u dhac ... iPhone 6s Waxaad na tusaysaa xayeysiisyo si isdaba joog ah. Waa loo heli karaa soo degsasho bilaash ah, laakiin haddii aan dooneyno inaan ka saarno oo aan furno qaybo badan, waan awoodnaa isticmaal iibsashada gudaha-app-ka ee leh qiime dhan 3,29 euro.\nWaraaqaha Tooska ah ee loogu talagalay iPhone 6s, waxay u baahan yihiin macruufka 9.1 ama ka dib waxayna la jaan qaadi karaan iPhone, iPad iyo iPod taabashada.\nWadada buuxda ee maqaalka: Wararka IPhone » Barnaamijyada IPhone » 8-da barnaamij ee ugu fiican ee loogu talagalay iPhone-ka\nRaac sida ugufiican ee Giro d'Italia adigoo adeegsanaya codsiga rasmiga ah\nAmazon Prime Video wuxuu imanayaa Apple TV dabayaaqada sanadkaan


XOG CUSUB: RW Kheyre oo Cadaadis xoogan ka helaya Xildhibaanadda, Beelaha Hawiye & Xafiiska Madaxweynaha (SABABTA) | Codkagalmudug isha Laga Helo Wararka Xaqiiqda\nXOG CUSUB: RW Kheyre oo Cadaadis xoogan ka helaya Xildhibaanadda, Beelaha Hawiye & Xafiiska Madaxweynaha (SABABTA)\nXildhibaanadda aqalka sare ayaa ku dhegan Ra’isul Wasaaraha dowladda Soomaaliya iyo afar kamid ah wasiiradiisa.\nSenetor Muuse Suudi Yalaxow ayaa hogaaminaya Mooshinka ka dhanka ah Ra’isul Wasaare Xasan Cali Kheyre, waxaana uu ku eedeeyay inuu ka dambeeyay in la rido madaxweynaha Hiirshabelle.\nwatch Hadaba, Shabakadda Codkagalmudug.com ayaa ogaatay sedex qodob oo cabsi gelineysa Ra’isul Wasaare Kheyre.\nenter site 1- Waxaa uu ka cabsanayaa Beeshiisa: Ra’isul Wasaare Kheyre ayaa aad loogu eedeeyay inuu kasoo bixi waayay booska uu beesha Hawiye ku matalo waxaana uu marar badan sameeyay go’aano aysan ku farxin.\nArrinta ugu xoogan waxaa ay ka taagan tahay Hiirshabelle oo uu mucaarad xoogan ugala helayo Beelaha Abgaal iyo Xawaadle.\nbuy Lyrica in uk 2- Cadaadiska Madaxtooyadda: Sidoo kale Ra’isul Wasaare Kheyre ayaa cadaadis xoogan kala kulmaya xafiiska madaxweynaha gaar ahaan agaasime Fahad Yaasiin oo la aamisan yahay inuu yahay maskaxda ka dambeysa arrinta Hiirshabelle ee keentay in mooshin laga keeno Kheyre.\nXog la helay ayaa muujineysa in Madaxweyne Farmaajo uusan wax badan kala socon arrintan, laakiin Fahad Yaasiin uu bixiyay amarkii lagu riday Cosoble, waxaana ay arrintaas wel wel xoogan ku keentay RW Kheyre maadaama uusan awoodin inuu qaato go’aan gaar ah.\n3- Xildhibaanada oo Midooba: Xildhibaano katirsan golaha shacabka ayaa xili hore ku dhaganaa RW Kheyre, laakiin waxaa haatan ku biiray xildhibaanadda aqalka sare.\nRW Kheyre ayaa aad uga wal walsan in labada xildhibaan ay mideeyaan mooshinadda ay uga soo horjeedaan xukuumadiisa taas oo halis gelineysa jagadda uu hayo.\nSi kastaba waxaa marar badan guul dareystay wadahadalo uu RW Kheyre ku doonayay inuu ku xaliyo xiisadahan ku hareereysan xafiiskiisa.


Dagaalka Mucaaradka Suuriya Oo Xoogeystay Iyo Jabhadda Al-nusra Oo Xabad Joojin Ku Baaqday – Mareeg.com somalia, World News and Opinion.\nDagaalka Mucaaradka Suuriya Oo Xoogeystay Iyo Jabhadda Al-nusra Oo Xabad Joojin Ku Baaqday\nXalab, Mareeg.com: Xabadda ay isla dhacayaan kooxihii dagaalka 3 sano ka hor ku bilaaabay nidaamka Shiicadu hogaaamiso ee Suuriya ayaa cirka isku shareertay, waxaana garabka la magac baxay “Dowladda Islaamiga ah ee Ciraaq Iyo Shaam” ee xiriirka la leh Alqaacidda ku dhawaaqeen dagaal ka dhan ah kooxaha kale ee mucaaradka ah sida: “Isbaheysiga QaranKa Suuriya” ee la dagaaallamaya Bashaar Al-asad.\nCod maqal ah oo suu duubay Afhayeenka Dowladda Islaamiga ah ee Ciraaq Iyo Shaam, Abuu Muxamed Al-cadnaani oo lasoo dhigay bar Jihaadi ah ayuu ku dhawaaqay dagaal ka dhan ah “Isbaheysiga QaranKa Suuriya”.\nWuxuu sheegay Al-cadnaani in dhamaan xubnaha Isbaheysiga QaranKa Suuriya ay bartilmaameed sharci ah u yihiin kooxdiisa, haddii aysan ku dhawaaqin iney ka baxeen.\n“Dowladda Islaamiga ah ee Ciraaq iyo Shaam waxey u aragtaa kooxaha mucaaradka Suuriya sida: Isbaheysiga Qaranka Suuriya, Golaha Qaranka iyo Golaha Milateri iyo Abaan duulayaashooda kuwa dagaal ku qaaday dowladda Islaamiga ah, xubin kasta oo kooxahaas ku jirana wuxuu inoo yahay bartilmaameed haddii uusan ka bixin, islamarkaana ka harin la dagaallanka Mujaahidiinta” ayuu yiri Abuu Muxamed Al-cadnaani.\nJabhadda Al-nusra ee iyaduna ka dagaallanta dalka Suuriya, xiriirna la leh Alqaacidda oo ka hadashay dagaalka ay isku iclaamiyeen labo garab oo xoog leh oo ka mid ah mucaaridka dalka Suuriya.\nHogaamiyaha Jabhadaas, Abuu Muxamed Al-juulaani ayaa ku baaqay in la joojiyo dagaalka ka dhex qarxay kooxaha mucaaridka ah, wuxuuna tilmaamay in dagaalkaasi sababi karo in ciidamada Bashaar Al-asad soo xoogeystaan.\nAl-juulaani ayaa sidoo kale sheegay in dagaalka mucaaridka dhexdooda ah uu keeno karo in Shiicada iyo dalalka galbeedku qeyb ka noqdaan dagaalka Suuriya.\nAl-juulaani ayaa dagaaalka u dhaxeeya dhinacyadaas ku tilmaamay dagaal fitno ah oo u dhaxeeya kooxo Muslimiin ah, inkastoo uu sheegay iney jiraan kooxo khiyaano wada oo u adeegaya reer Galbeedka.\nBilowga dagaalka ayuu ku eedeeyey Dowladda Islaamiga ah Ciraaq iyo Shaam, wuxuuna xusay iney qeyb weyn ku leedahay hurinta colaadda ka qaraxda mucaaradka dhexdooda.\nAl-juulaani ayaa ku baaqay in la sameeyo guddi sharci oo dhex dhexaad ah oo kala saara waxyaabaha ay ku dagaallameen kooxaha mucaaradka ah, wuxuuna ugu baaqay iney dhamaan usoo laabtaan hadafkii loo abuuray ee ahaa iney la dagaalamaan ciidamada xukuumadda Bashaar Al-asad.\nDagaalyahanada Dowladda Islaamiga ah ee Ciraaq iyo Shaam ayaa lagu eedeeyey iney ciqaabeen dhaqtar kadibna dileen, islamarkaana afduubeen dad badan oo ka tirsan kooxaha kale ee mucaaradka ah, taasoo keentay in Isbaheysi ka kooban 8 kooxood oo la magaca baxay “Jeyshul Mujaahidiin” uu ku qaado weerar saf ballaaran ah.\nDagaalka ayaa ka dhacay magaalooyinka Xalab, Idlib iyo Ruqa, waxaana xabsiyada Dowladda Islaamiga ah ee Ciraaq iyo Shaam laga sii daayey maxaabiis farabadan, halka ilaa 50 kalana ay toogteen, waxaana weli gacanta ugu jira maxaabiis kale.\nJabhadda Al-nusra iyo Dowladda Islaamiga ah ee Ciraaq iyo Shaam ayaa feker ahaan isku dhow, waxeyna xiriir wanaagsan la leeyihiin Al-qaacidda, hase ahaatee Al-nusra ayaa wada shaqeyn la leh dhamaan kooxaha dagaalka kula jira madaxweyne Bashaar Al-asad, halka Dowladda Islaamiga ah ee Ciraaq iyo Shaam aan wada shaqeyn kala dhaxeyn kooxahaas mucaaradka ah, waxeyna dooneysaa iney dowlad Islaami ah ka dhisaan Suuriya.\nKooxaha Mucaaridka ee Suuriya ayaa isugu jira kuwo Islaamiyiin kala duwan ah iyo kooxo Cilmaaniyiin ah, taasoo keentay iney dhexdooda ka dagaallamaan iyagoo weli dagaal kula jira madaxweyihiin ay la dagaallamayeen ee dalka Suuriya Bashaar Aal-asada.\nDEG-DEG: Codeynta Doorashada Madaxweynaha Maamulka Puntland Oo Bilaabatay\nFaroole, Gaas Iyo Cali Xaaji Warsame Oo Kasoo Gudbay Wareega 1-aad Ee Doorashada Puntland


Xafiiska adeegyada heer degmo ee dowlada hoose oo laga hirgaliyay Deyniile iyo Dharkiinley | Somali National Television - sntv.so\nHome BENAADIR Xafiiska adeegyada heer degmo ee dowlada hoose oo laga hirgaliyay Deyniile iyo...\nXafiiska adeegyada heer degmo ee dowlada hoose oo laga hirgaliyay Deyniile iyo Dharkiinley\nGuddoomiye Ku Xigeenka Maamulka iyo Maaliyadda Gobolka Benaadir Mudane Xuseen Maxamed Nuur ayaa maanta xariga ka jaray xafiisyada Adeegga ee degmooyinka Deyniile iyo Dharkiinleey ee Gobolka Benaadir.\nGuddoomiye Ku Xigeenka Maamulka iyo Maaliyadda ee Gobolka Banaadir ayaa sheegay in tallaabadan lagu hirgeliyey xarumahan ay qeyb muhiim ah ka tagay aragtida horumarineed ee Guddoonka Gobolka, isagoona xaqiijiyey in Maamulka Gobolku ay dhawaan ka hirgelin doonaan Xafiiska Adeegga Bulshada dhammaan 17ka Degmo ee Gobolka Benaadir.\n“Mudaddi boqolka maalmood ahayd ee Guddoomiye Yarisow uu xilka hayey waxaa noo suurta gashay in aan ka furno todoba degmo oo ka mid ah degmooyinka Gobolka Benaadir xafiisyada adeegga bulshada, taas oo ka tarjumeysa sida ay nooga go’antahay in aan daadajinno adeegyada uu bixiyo Maamulka Gobolku, tani oo meesha ka saareysa culeyska iyo dhibaatada ay kala kulmi jireen shacabku helitaanka adeegyada asaasiga u ah.” Ayuu yiri Guddoomiye Ku Xigeenka Maamulka iyo Maaliyadda.\nMunaasabadda furitaanka xarumahan waxaa goob joog ka ahaa Guddoomiyeyaasha Degmooyinka Dayniile, Dharkiinleey iyo Agaasimaha dakhliga Gobolka Benaadir.\nDadka ku nool degmooyinka Deyniile iyo Dharkiinleey ayaa soo dhaweeyey xafiisyadan looga hirgaliyey deegaannadooda iyagoona tilmaamay in ay ka fududeeynayso caqabadihii ay horey ugala kulmi jireen helitaanka adeegyada ay uga baahanyihiin Maamulka.\nPrevious articlekulan wadatashi ah logana arinsanaayo hanaanka dhameystirka dastuurka jamuuriyada soomaaliya oo Muqdisho lagu qabtay\nNext articleKu-simaha Duqa Muqdisho oo xarigga ka jaray xarunta cusub Degmada Heliwaa


Guddoomiyaha baarlamaanka Puntland oo sheegay cod sir ah oo laga duubay in uu ahaa mid uu ugu talogalay beeshiisa - Puntland Mirror Believable Media Website\nHomeSomaliaPuntlandGuddoomiyaha baarlamaanka Puntland oo sheegay cod sir ah oo laga duubay in uu ahaa mid uu ugu talogalay beeshiisa\nMarch 16, 2019 Puntland Mirror Puntland, Somalia 0\nGuddoomiyaha baarlamaanka Puntland Cabdixakiim Maxamed Axmed. [Sawir Hore]\nGaroowe-(Puntland Mirror) Guddoomiyaha baarlamaanka Puntland ayaa qirtay in uu lahaa cod sir ah oo lagu daabacay online-ka.\nCodka oo maalmihii u dambeeyay wareegayay warbaahinta bulshada ayaa Cabdixakiim Maxamed Axmed oo loo yaqaan Dhoobo-daareed kaga hadlay jabhadda uu hoggaamiyo Kornayl Caare oo fadhigeedu yahay magaalada Qardho iyo arrimo kale oo ay kamidtahay in uu dadka reer Qardho ku tilmaamay in ay kasoo horjeedaan xukuumada madaxweyne Siciid Cabdullaahi Deni.\nDhoobo-daareed oo wareysi siiyay warbaahinta ayaa sheegay in codkaas uusan ahayn mid loogu talogalay warbaahinta balse uu u waramayay xubno katirsan beeshiisa.\n“Nin iyo reerkiisa wadahadlayay oo is-wareysanayay war hoose buu ahaa xaqna waa ay iigu leeyihiin in ay wax i weydiiyaan dadka aan masuulka u ahay, is-wareysi hoose buu ahaa mid loogu talogalay warbaahin maa ahayn,” ayuu yiri Dhoobo-daareed.\nJabhadda Kornayl Caare\nGuddoomiyaha baarlamaanka Puntland ayaa ku tilmaamay jabhadda Kornayl Caare in ay tahay mushkilad ka jirta gobolka.\n“Mushkilada hadda jirta oo muuqata oo aan qarsoonayn waa hadda ninka jooga Qardho, oo aad moodin in uu u egyahay nin hadda rabba dalka in uu u qabto Somaliland,” ayuu ku sheegay codka sirta ah.\nDhoobo-daareed ayaa sheegay in xukuumadda madaxweyne Deni aysan weli lahayn siyaasad cad oo ku wajahan arrinta jabhadda Kornayl Caare, isaga oo intaas ku daray in xukuumadii hore ee madaxweyne Cabdiweli Maxamed Cali ay magangelyo siisay jabhadaas.\nQolada Qardho dowladda mucaarad bay ku tahay\nGuddoomiyaha baarlamaanka Puntland ayaa ku sheegay codka sirta ah in reer Qardho ay mucaarad ku yihiin xukuumada cusub ee Deni.\n“Waxaa kale oo iyana jirta qoladaan Qardho laftigeeda hadda joogta dowladda mucaarad bay ku tahay oo nimankii odaashii oo hormuudka u ahaa Qardho dowladan waa ay ku kacsanyihiin,” ayuu yiri.\nQaar katirsan cuqaasha Qardho oo la hadlay warbaahinta ayaa ku tilmaamay hadalka Dhoobo-daareed mid meel ku dhac ku ah bulshada Qardho, ayna waajib tahay in afhayeenku uu raaligelin ka bixiyo.\nMuqdisho-(Puntland Mirror) Midowga Afrika ayaa sheegay in $199.6 milyan oo ah taageero maaliyadeed ay ka heleen Midowga Yurub, dhaqaalahaas ayaa loogu deeqay Howlgalka Midowga Afrika ee gudaha Soomaaliya, iyadoo dalka Soomaaliya uu isku diyaarinayo doorasho [...]\nMeru Governor Peter Munya has expressed concern over the threat by the government of Somalia to ban Miraa importation to the country. Speaking during the 53rd Madaraka Day celebrations held at the Meru National Polytechnic, [...]


Joe Biden oo jawaab kulul ka bixiyey weerarkii uu Trump ku qaaday Soomaalida | Warkii.com\nHome warkii Joe Biden oo jawaab kulul ka bixiyey weerarkii uu Trump ku qaaday...\nJoe Biden oo jawaab kulul ka bixiyey weerarkii uu Trump ku qaaday Soomaalida\nMusharaxa madaxweynaha Mareykanka ee xisbiga Dimoqraadiga Joe Biden ayaa jawaab kulul ka bixiyey aflagaadada iyo weerarka uu madaxweyne Trump mar kasta kula kaco Soomaalida.\nTrump ayaa ku eedeeyey Biden inuu doonayo inuu sare u qaado qaxootiga imanaya Mareykanka 700%, oo uu dalka soo geliyo qaxooti ka imanaya “dalal halis ah oo argagixisada ay ku xooggan tahay sida Soomaaliya oo kale.\nBiden oo shalay tegay gobolka Soomaaliya ay ku badan tahay ee Minnesota ayaa sheegay in Trump ay ceeb ku tahay inuu Soomaalida qaxootiga ah ee Mareykanka yimid uu la xiriiriyo argagixiso.\n“Trump wuxuu isaga oo aan ceeb ka xishooneyn qaxootiga Soomaalida ah – saaxiibo nolol wanaagsan ka raadinaya America, oo wax u taraya gobolka iyo dalkeena – la xiriirinayaa argagixiso. Waxaan u baahannahay madaxweyne dadka isku keena ee aan kala fogeyn,” ayuu yiri Biden.\nWaa markii saddexaad ee Biden uu si shaacsan u difacao Soomaalida mar kasta uu weerarka uga yimaado Trump.\nHadda ka hor Biden waxa uu yiri “Xiriir xooggan ayaan la leeyahay bulshada Soomaalida gobolka Delaware, sababtoo waxaa ku jira taksi wadayaal badan, oo aan kula saaxiibay boosteejada magaalada Wilmington.” Delaware waa gobolka uu degan yahay Biden.\nMadaxweynaha Donald Trump ayaa xoojiyey dagaalka iyo aflagaadada uu ku hayo Soomaalida, sababo la xiriiro dagaalka siyaasadeed ee ka dhaxeeya isaga iyo Ilhaan Cumar oo ka tirsan Aqalka Congress-ka Mareykanka.\nWuxuu ku eedeeyey in gobolka ay ku badan yihiin ee Minnesota ay ka dhigeen xero qaxooti, ayna la degeen horumarkiisa, sida uu hadalka u dhigay.\nPrevious articleExamining Careers in Criminology\nNext articleKhadiijo Diiriye: Sidee dad haysta madaxweyne Farmaajo oo kale ay taageero u weydiisan karaan beesha caalamka”\nShirka musharraxiinta oo maanta la soo xirayo iyo wararkii ugu dambeeyey\nShirka musharaxiinta mucaaradka uga socda gudaha magaalada Muqdisho oo galay maalintiisii afaraad ayaa lagu wadaa in maanta la soo gaba-gabeeyo, kaas oo laga soo...\nCiidamada Japan ee ka howl-gala biyaha Somalia oo muddo kordhin hor...


Burburka Soomaalida iyo Baaba’ Da’yarta - WardheerNews\n“Qarni Waliba Sabankii, Qoraxiba Dharaartee, Qaalinwaliba Awrkeed, Qiso timidba Subaxeed, Qoonkii waliba Garashadiis.” Muxumed Tukaale\nWiill yar oo abwaan Darbi-Jiif ka hadlay Baaba’ Da’yarta\nMaanta oo bishu tahay May 13, 2018, waxa magaalo madaxda Soomaaliya ka furmaya Shirweynihii dib u eegista Dastuuraka qabyada ee Dowladda Federaalka Soomaaliya. Shirkaasi waxaa isugu imanaaya Aqoonyahan, Hawlwadeeno, Qurbojoog, iyo Culimaa’u diinka Soomaaliyeed oo ka socda dalka oo dhan.\nXiligii uu Maxamuud Tukaalee, Rabi naxariistii Janno ha siiyee, tiriyey ereyadaa kor ku xusan, waxa laga joogaa 40 sano; waxay ku aadanaayeen cabashada dumarka Soomaaliyeed oo xiligaas ragga Soomaaliyeed oo aad dibadaha u dhoofayey dumarkiina dayacay.\nSoomaaliyada maanta joogta waxay si gaar ah u dayacday DARBI-JIIFka da’yarta.\nSida Ina Tukaale oo kale waxaan waayaha Darbi_Jiifka qeexay wiil ka mid ah bahdaas. Waxa wiilku garnaqsi u dirayaa Soomaali oo dhan, gaar ahaan qoraaga, culimada, hawlwadeenada, iyo Dastuurka Soomaaliyeed oo intuba maanta isku arkaya Shirweyanaha lagaga xaajoonayo dhamaystirka Dastuurka. Garnaqi aan gabasho lahayn waxa wiilka aan magaciisa la garanayn, waa sidii uu James Baldwin yidhiiye, “Nobody Knows my Name,” u diraayaa bulshada Soomaaliyeed, kana codsanayaa gacan Soomaalinimo.\nWaxa erayada wiilkan Darbi-Jiifka ah gali doonaan diiwaanka xasuus qorka Soomaaliyeed.\nBuuggaagta ugu akhriska badan ee dunida waxaa ka mid ah buugga layidhaa “The Diary of a Young Girl,” (ama loo yiqiin baryihii hore “Het Achterhuis,” oo marka hadana Ingriis loo badalo noqonaaya “The Secret Annex” – Buulkii Sirta). Waxaa buugga qortay gabadh Yuhuud ah oo dalka Germalka u dhalatay taariikhdu markay ahayd 1929.\nWaxaay xusuus qor biyo kama dhibcaan ah ka qortay gabadhu dhibtii iyada iyo qoskeedu ay soo mareen xiliyadii Naasigii Hitlar Moofada holoca ah la beegsanayey Yuhuuda. Anne Frank way ka badbaaday dilkaas xasuuqa aha; hase ahaatee xusuus qorkeedii ayaa aduunku dhaxal ka dhigtay. Buuggaasi kow ayuu ka yahay rukunada iyo udubyada lagu xasuusto wixii dhacay.\nSoomaali dhibkii ka soo gaadhay burburkii dawladdii milatariga waxyaabo badan ayaa laga qoray, Ajnabi ha u badnaadee. Qaybo badan oo bulshada ah ayaa waxyeelo badan oo kala duwani ka soo gaadhay. Waayeel, askartii cimriga gaadhay, dumar aan shaqaysan karayn, hoboladdi dalka, bahda Isboortiga iyo qayba badan oo bulshada ka tirsan ayaan la soo koobi karin wax yeelada soo gaadhay.\nHa noqoto Alle ha u naxariistee Guduuddo Carwo oo cidla fadhidda, ama Binti Cumar Gacal oo beerka dhulka ku haysa, Sahra Axmed Jaamac oo saboolnimo ku dhimatay, ama Abwaankii qaran ee jiilaalka guumaysigu xididkiisa gooyn kariwaayey, waa Abwaan Sangub e, oo la ildaran cudur iyo caawimo la’aan, bulshadii Soomaaliyeed burbur aan caadi ahayn ayaa ku habsaday.\nTollow ma tanaa inakana inoo dambaysa? Soomaaligu ma ku nabad galayaa arligan aynu ku noolnahay, mise markaynu da’ gaadhno waxa inoo dambeeye sida Janaraalka Soomaaliyeed ee dacasku xaafada Islii kaga dhamaaday; ma sidii Maxamed Abshir, Abdirazaaq X. Xuseen oo qaxooti ku dhintay, ma sida Danjire Kiimiko oo ciil darted carri fog ku lumay, ma sidii Cali Sugule oo illaa 60 sano wadaniyaddii uu u halgamayey laga dhigay hal bacaad lagu lisay.\nMar hadii Cali Sugule la soo qaaday, waxa soo maaxanaayaa xasuus fog oo isla markaana waayaha maanta la joogo inagu talaalaysa: Waa erayadii Hiddiiyoy Hidii. Waa ereyo uu curiyey AU Cali Sugule, oo ka turjumaysa ciilkaambi, gucasho iyo daryeel ummadda haysata. Taariikhdu markay ahay 1962, waxaa midnimadii Soomaaliyeed saluug ka muujiyey qaybta Waqooyi Galbeed; Markaasuu Cali qaaday:\nDiiyoo Hiddii Ooy Hiddidiiyooy Ax Hidii\nRoobka Qow qowlow Qadhqadhay\nEe Qudhayda Helkeen Dhigaa\nAduunyo Hal baan Lahaa\nHashiina Horor baa Latagy\nHaaneed baa loo Hayaa\nWaxa heestan iyada oo la badalay laga qaadi jirey Magaalada Jigjiga xiliyada Amxaaradu aad isugu taxalujinayeen in ay gacanta ku dhigaan duubka iyo oday-dhaqameedyada deegaan kaas.\nNin heesaha curiya oo rer-Jigjiga ayaa dheegay erayadii Ina Sugule, oo markaa aad u garaacay oday-dhaqameedyada deegaankaas – Waa ereyo aan hada ilduuf qasdi ah ku dhaafayo.\nSideedaba, Hiddidiiyoy Hiddii waa hal qabsi calaacal oo oohin iyo ciilkaambi ku dheehanyihiin. Waa nooc heesaad (genre wax af-Ingiriiska loo yaqaan) isqiimayn iyo xaalka ama waaqiciqa aad wakhtigaa ku jirto oo si kama dambeeysa ah uga hadlaysa.\nWaa kii yidhii qoraagii weynaa ee James Baldwin (oo ahaa Maraykan Madow oo ku koray Xaafada xadaarada dheer leh ee Harlem): “The unexamined life is not worth living,” ama “Nolol ma ahan nolol aan la qaadaadhgin”!\nTacadiga, rajo xumada, qadoodiga iyo silica hasyta Darbi-Jiifta da’yarta Soomaaliyeed waxaa si aan inaba caadi ahayn u qaadaa dhigay wiil yar oo laftiisu Darbi-Jiifka Soomaaliyeed ka tirasan.\nWaakii James Baldwin meelkale ku qoray “Nobody knows my name,” ama “cid magacayga taqaanaa ma jirto.” Wiil kan yare e Darbi-Jiifka magiciisa ma naqaan, erayadiisase kuwo la ilaawi karo ma noqonayaan?. Wiilkan wax uu u hadlayaa kumanaan da’yar Soomaaliyeed oo dacalada aduunka ku dhibaataysan, sida ay Anne Frank ugu hadashay ama u qeexday xanuunka Yuhuudii Hitlar ugaadhasanayey.\nHaddaba hoos ka akhriso erayda wiilka Soomaaliyeed ee wakiilka u ah DARBI-JIIFKA da’yarta Soomaaliyeed. Waliba waxaa beerka ku jeexaya ku luuqanyta iyo oohinta bilaa ilinta ah ee wajiga wiilka ka muuqatay.\nEreyada dhiiga dhaqaajinaya ee wiilkan DARBI-JIIFKA waxaa ka mid ah sidatan – biyo kama dhibcaan:\nFarxada waan kala Dagnaa – Waxaan Gashadaa Dirays\nGuryaha Duugee Qubtaan – Dux iyo Iidaan Macuno\nDugaag waxaan Qaybsanaa – Hambada aad Daadisaan\nBadhbaa Daacuun Ugo’ay – Markay Waayeen Dabiib\nBadhbay Dhaxamuhu Dileen – Dufaankiyo Qabawga Daran\nBadhbaa Daad Soo Rogmaday – Habeen Dumay uu la tagay\nNaftooda Badhbaa Daldalay -Markay Nolashii Naceen\nAqooyahan Nama Darsaan – Xaalada Darbi Jiifku Yaal\nDigriga Culimadu Wado – Dar Alle Nooguma Hadlaan\nDastruukuna wuu Na gabay – Qoraaguna wuu Na dagay\nDadweynaha uma Bandhigo – Ciilka iyo Dacaskaa Na dilay


Waa maxay GED ®? | Baro shahaadada GED® iyo sida loo qaato imtixaanka | USAHello\nWaa maxay GED ®?\nDad badan ayaa na weydiisan, "Waa maxay GED?"Diblooma GED® waxay muujinaysaa in aad leedahay aqoon la mid ah sida qof kuwaas oo dhamaystay dugsiga sare ee USA. Helitaanka aad shahaadada GED® kaa caawin kara inaad guulaystaan more. Waxa aad ka heli kartaa shaqo fiican oo kuu ogolaanaya in aad kulliyadda si ay u tagaan. Baro wax kasta oo aad u baahan tahay in la ogaado in ay ka jawaabaan su'aasha ah, “Waa maxay GED ®?"\nSawirka Aqoonta Aid Foundation.\nWaa maxay baaritaanka GED® ah?\nimtixaanka GED® The waa baaritaan aad aqoon. GED® magaca waa la soo gaabiyey, waayo, Diploma Waxbarashada Guud. Gudubto imtixaanka GED® muujiso inaad leedahay aqoon isku mid ah iyo xirfadaha sida qof ka qalin jebin dugsiga sare ee USA.\nDad badan oo Maraykan iyo qaar ka mid ah qaxootiga iyo doolka ma ayna karin inay ku dhameysan dugsiga sare awood. Haddii aan shahaadada dugsiga sare, waxay noqon kartaa adag si aad u hesho shaqo fiican oo ku guulaystaan USA. Laakiin haddii aad imtixaanka ku gudubto GED® ah, waxaad ka heli diblooma (shahaadada) ka gobolkaaga. Waxaa lagu magacaabaa dugsiga sare u dhiganta (HSE) shahaadada, si aad mararka qaarkood waxay arkaan ama maqlaan baaritaanka loo yaqaan imtixaanka HSE.\nshahaadada GED® ayaa sheegay in aad leedahay xirfadaha la mid ah sida qof kuwaas oo dhamaystay dugsiga sare. Tani waa guul aad u weyn! Ma aha oo kaliya oo aad ka heli doonaa waxbarashada, laakiin waxaad u baahan doontaa doorasho shaqo fiican.\nWaa maxay baaritaanka GED® sida?\nBaaritaanku wuxuu qaadanayaa dhowr saacadood. Waxaa loo qaybiyaa afar qaybood oo aad u qaadan kartaa maalmo gaar ah. Waxaad qaadan doontaa imtixaanka on computer ah. Waxaad qaadan kartaa imtixaanka in English, Isbaanish, ama Faransiis.\nMaxay ee imtixaanka?\nWaxaa jira afar maadooyinka imtixaanka: cilmiga bulshada, sayniska, xisaabta, iyo fanka luqadda (akhriska iyo qoraalka). Waxaad ka jawaabi doontaa su'aalo badan oo waxaad ku qortaa maqaalka ah.\nWaad awoodaa bartaan imtixaanka. Waxa kale oo aad sameyn kartaa in aad u ogaato sida loo qaato imtixaanka.\nSidee baan u baran imtixaanka GED® ah?\nfasalada GED® online free USAHello ee dabooli maado kasta ee imtixaanka. Waxaad bilaabi kartaa fasalka markasta oo aad diyaar u tahay. Inta badan ardayda ku dhameysan hal maaddo labo todobaad gudahood labo bilood ah. Waxaad bilaabi kartaa oo waxaad xidhaan mar walba. Waxaad qadan karaan casharada. Waxaad dooran kartaa mawduuca aad rabto in lagu bilaabo.\nmy gobolka ma bixiyaan shahaadada aqoonsiga GED® ah?\nWaxaad ma qaadan karaan imtixaanka GED® ee gobolka kasta. Fiiri shaxda hoose si aad u ogaato oo imtixaanka waxaa la siiyaa ee gobolka.\nHaddii dawladda ma bixiyaan baaritaanka GED®, waa caadi! wali waxaad ka heli kartaa shahaadada in ay tahay oo keliya sida wanaagsan. Waxaad qaadan kartaa imtixaanka TASC ama imtixaanka HiSET ee gobolka. Fiiri miiska mar kale si ay u arkaan taas oo ka mid ah.\nWaa maxay HiSET ™?\nimtixaanka HiSET waa sida imtixaanka GED® ah. The shahaadada HiSET ™ ayaa sheegay in aad leedahay aqoon isku mid ah iyo xirfadaha sida qof kuwaas oo dhamaystay dugsiga sare ee USA.\nimtixaanka TASC waa sida imtixaanka GED ah. Gudubto imtixaanka TASC muujiso inaad leedahay aqoon isku mid ah iyo xirfadaha sida qof ka qalin jebin dugsiga sare ee USA.\nSidee baan u qaado imtixaanka GED® ah?\nInay qaataan imtixaanada, aad u leedahay in xarunta imtixaanka tagtaa. Imtixaanadu waxay noqon doontaa on computer ah.\nImtixaanka barbaradka GED® Free\nQaado Imtixaanka barbaradka ah si aad u aragto haddii aad diyaar u tahay inaad ka gudubto imtixaanka oo hadda jira, ama haddii aad rabto inaad wax ka barato dheeraad ah ka hor intaadan saxiixin ilaa.\nfasalada diyaarinta GED®\nBaro dhan afar mowduucyada si ay isugu diyaariyaan imtixaanka GED® ah.\nSida loo qaato imtixaanka GED® ah\nRaadi macluumaadka aad u baahan tahay inaad iska diiwaan gelin iyo inay qaataan imtixaanka GED® ah. Marka aad ka gudubto oo dhan afar maadooyinka, waxaad heli doontaa shahaado.\nWaxaan haystaa shahaadada waddan kale. Should I still get a HiSET, TASC or GED® credential?\nHaddii aad haysato shahaadada dugsiga sare, you may or may not need a HiSET, TASC or GED® credential. But you may need proof you finished school to go to college or get a job. If you do not have proof, getting a diploma in the USA will help you.\nMa leedahay deeq imtixaanka GED® ah?\nNo, annagu ma qabto wax deeq baaritaanka GED®.\nHalkan waxaa ku qoran mid ka mid ah deeq waxbarasho oo loogu talagalay dadka ku nool meel u dhow Portland, Oregon. Haddii aad ogtahay of deeq dheeraad ah, fadlan email noogu oo aan halkan ku qor si dad badan ka heli kartaa deeq GED®.\nWaa maxay on imtixaanka GED® ah?


SAGAALKII Xiddig Ee Chelsea Sibiqda Kaga Baxsaday Markii Uu Roman Abramovich La Wareegay Mulkiyaddeeda - GOOL24.NET\nSAGAALKII Xiddig Ee Chelsea Sibiqda Kaga Baxsaday Markii Uu Roman Abramovich La Wareegay Mulkiyaddeeda\nWaayaha quruxda badan iyo guulaha ee Chelsea waxa uu soo bilowday markii uu Roman Abramovich la wareegay mulkiyaddeeda sannadkii 2003. Waa waqtiga ay sida dhabta ah lacagtu u beddeshay Premier League.\nStamford Brige ayaa waxa markiiba uu Roman Abramovich ku qurxiyey xiddigo waaweyn oo uu iskaga keenay daafaha dunida, kuwaas oo uu gacanta u geliyey Jose Mourinho oo waqtigaas dunida is-baray. Horyaalka ayay si degdeg ah ugu guuleysteen, waxaana cududdii seeska loogu dhigay lacagtu uu illaa hadda ka dhigay Chelsea naadiga weyn ee koobabka ku tartamaya.\nWaxa Chelsea hal-hays ka noqotay kalmadda ah ‘Stamford Bridge lagama ogola xilli-ciyaareed nacas ah’, sababtuna waxay ahayd inay heli karayeen ciyaartoy kasta oo ay u baahdaan.\nSidaas oo ay tahay, Roman Abramovich waxa uu ku fashilmay oo ay lacagtiisu u goyn weyday ciyaartooyo uu wax walba u sameeyey, kuwaas oo iyadoo tallaabooyin uu u jiro haddana si sibiq ah kaga baxday.\nXasuusta ugu weyn iyo xiddiga ay tahay in la xuso, waa Steven Gerrard oo sannadkii 2005 u gubiyey Liverpool codsi ah in la fasaxo si uu ugu biirokooxda galbeedka London ka dhisan ee Chelsea, laakiin kooxdiisa ayaa ku dhegtay, iyadoo uu kaddibna kula guuleystay Champions Leagyue.\nCiyaartoyda kale ee iyagana ay Chelsea u dhowaatay waxa ka mid ahaa Alessandro Nesta oo £35 milyan oo Gini ay ku dalbadeen sannadkii 2003, waxaana haddii ay saxeexiisa ku guuleysan lahaayeen uu noqon lahaa difaaca ugu qaalisan taariikhda kubadda cagta waqtigaas.\nNesta oo waqtigaas hal sano oo kaliya joogay AC Milan, kulana guuleystay Champions League ayaa fikir dheer kaddib go’aansaday inuu sii joogo San Siro Stadium.\nDalabka kale ee waallida ahaa waxa uu ahaa midkii uu Roman Abramovich hor-dhigay Real Madrid oo uu ka doonayay halyeyga reer Spain ee Raul Gonzalez. Miiska Real Madrid ayaa waxa gaadhay dalab xambaarsan £71.4 milyan oo Gini oo ay Chelsea ku doonaysay Raul, balse Los Blancos ayaa diiday inay iibiso.\nXiddigaha kale ee Chelsea ay u dhowaatay saxeexyadooda waxa ka mid ahaa, Christian Vieri oo sannadkii 2003 ay isku dayeen, Edgar Davids oo isla sannadkaas ay Juventus u diiday inay ka iibiso, Ronaldinho oo waqtigii uu Barcelona joogay iyo ka hor intii aanu imanin ee uu PSG u ciyaarayay ay isku dayeen iyo sidoo kale, Gianluigi Buffon, Kaka iyo Roberto Carlos.


UPVC ugu Fiican & Warshadaha Soo -saaraha Biibiyaha ee Hindiya\nUPVC Tayada ugu sareysa\nSoo -saaraha Dhuumaha Tiirka 100% tuubooyinka tiirarka uPVC aan miridhku lahayn ee Power Lock si loo dhiso ceelal biyo oo hufan Muuqaal Range\nSoo dejiso Katalog uPVC HDPE tuuboyinka\nManufacturer Horumarinta ilbaxnimada iyo guud ahaan warshadaha ayaa had iyo jeer is tusta inay aad ugu firfircoon tahay burburinta kaymaha taas oo wax kasta oo loo sameeyay ilaalinteeda iyo wax soo saarkooda ay yihiin kuwo aan qiimo lahayn marka la barbardhigo. Muuqaal Range Soo dejiso Katalog\nMa waxaad raadinaysaa uPVC Column & PVC Tuubbada Kaydka?\nuPVC Shirkadda Warshadaynta Dhuumaha Biyaha\nInaad noqoto hormuudka maaraynta biyaha ee ISO 9001, sumad-sameynta biibiile ee Hindiya, annaga oo ah Vinyl Tubes, daryeel dhammaan baahiyahaaga maaraynta biyaha. Waxaan bixinnaa Tuubooyinka Tiirka uPVC Tayada ugu Sareysa, Kaydka & Dhuumaha Shaashadda Fiican, Dhuumaha Piezometric, Dhuumaha Cadaadiska, Dhuumaha SWR, Dhuumaha Dheecaanka iyo Dhuumaha Tuubooyinka ee baahida maareynta biyahaaga. Waxaan u fidineynaa xalka badeecada ugu fiican macaamiisheena iyada oo loo marayo hal -abuurnimo joogto ah, hal -abuurnimo xad -dhaaf ah, habab kala duwan, iyo alaab tayo leh.\nSi loo helo jagada hoggaaminta iyadoo la siinayo xal wax -ku -ool ah oo loogu talagalay dhuumaha biyaha, hubinta qanacsanaanta macaamilka iyada oo gacan ka geysaneysa guushooda.\nHoggaamiyaha caalamiga ah ee biibiilaha biyaha Si aad ugu soo baxdo hoggaamiye caalami ah oo ku jira warshadaha biibiilaha biyaha iyada oo loo marayo horumarinta iyo qaadashada tiknoolojiyada cusub iyo habka hagar la’aanta ah ee loogu beddelo fikradaha hal -abuurka ah xaqiiqooyin aan caadi ahayn.\nSi biyo -dhaamintu u noqoto mid si fiican u dhaamisa adduunka oo dhan si heer sare ah oo leh heer ammaan oo heer sare ah iyada oo la ilaalinayo awooddeeda mar walba. Markaa, waxaan sugaynaa inaan badbaadino 1.3 bilyan oo unug oo koronto ah dadaalkeena.\nAlaabooyinka uPVC ee aan Bixinno\nKhubarada Maaraynta Biyaha\nTayada ugu sareysa ee uPVC Dhuumaha Dhuumaha Saabuunta 100% tuubooyinka tiirarka uPVC aan miridhku lahayn oo leh Quful Awood si loogu dhiso ceelasha biyaha ee hufan Guriga Adeegyadeena uPVC…\nTuubada cadaadiska uPVC\nDhuumaha Cadaadiska ee uPVC waxaa la siiyaa godad cad oo ku habboon isku -xidhka sibidhka dareeraha ah iyo dhammaadka Dawanka marka la codsado. Codsiga ugu weyn ee Tuubooyinka Cadaadiska uPVC waa beeraha, biyo -gelinta, waraabka faleebada, khadadka rusheeyaha, iwm iyo sidoo kale qaybinta biyaha la cabbo.\nWaa maxay sababta Dhuumaha Vinyl?\nWaxaa jira hal sabab oo keliya oo aad ugu dooran lahayd tuubooyinka Vinyl baahidaada maareynta biyaha: Kalsooni, daacadnimo iyo isku halayn. Waxaa lagu aaminay 44 dal oo leh in kabadan 100+ qaybiyeyaal caalami ah, oo caan ku ah isku halaynta 4 jiil ee ugu dambeeyay, waxaan nahay Vinyl, waxaan siinaa tuubooyin leh dammaanad dhammaystiran iyo dammaanad qaadka badeecadeena.\nVinyl waxaa ka go'an inay macaamiisheeda siiso alaab tayo sare leh oo aan iin lahayn iyada oo loo marayo barnaamij horumar joogto ah. Tayada ayaa ka horeysa tirada, taas oo ah hal -ku -dhigga shirkadda. Vinyl sidoo kale waxay ku taageertaa macaamiisheeda adeeg farsamo oo hogaaminaya warshadaha, iyo taageero farsamo iyo tababar.\nsoo socda Soon\nXoog -shaqaale u go'ay\nBulshadu Ku Hesho\nAsalka Vinyl wuxuu dib ugu soo laabanayaa 1941, waxaana loo aasaasay ganacsi qoysku maamulo. Sannadkii 1971 -kii, Vinyl wuxuu aasaasay warshaddii ugu horreysay ee PVC ee Waqooyiga Hindiya. Hadda waxaa maamula jiilka saddexaad ee qoyska, Vinyl wuxuu u taagan yahay ganacsi si wanaagsan loo maamulo oo leh tobanaan sano oo khibrad ah oo ka dambeysa.\nVinyl waxay ku faantaa shaqaale ka go'an oo karti leh, oo diiradda saaraya dhisidda badeecadaha hormuudka ah. Sababtoo ah khibradda shirkadda, Vinyl wuxuu awooday inuu naqshadeeyo tuubooyinka PVC iyo uPVC oo bixiya khasaare hoose oo khilaaf ah. Vinyl ayaa sidoo kale soo saartay quful quful awoodeed oo sugaya oo loo isticmaalo dhuumaha tiirka.\nWarshadda Vinyl ee Waqooyiga Hindiya waxay fidisaa in ka badan 65,000 aag sq.m, oo ku qalabeysan khadadka farsameynta tuubooyinka Jarmalka, iyo in ka badan darsin CNC ah. Waxay ka baaraandegaan 12,000 MT oo uPVC ah sannadkii, waxayna u maraan tiirka, sanduuqa, SWR iyo tuubooyinka cadaadiska. Warshad cusub ayaa ka soo socota magaalada dekedda leh ee Kandla, taasoo siinaysa Vinyl faa'iidooyinka gaarsiinta degdegga ah ee adduunka.\nWaxaan Keennaa Khibrad\nCodsiyada tuubooyinka uPVC\nWaraabka / Beeraha\nKorontada / Isgaarsiinta\nDhuumaha VINYL Qof walba\nWaxaan nahay hogaamiyaha sumadda maaraynta biyaha ee ISO 9001\nTayo dammaanad leh. Heerka wax soo saarka farshaxanka iyo ISO, NSF, WRAS, ASNZ, CE - EUROGLOBAL la xaqiijiyay.\nFaa'iidooyinka Dhuumaha VINYL\nDhul yar oo iska -horimaad\nWAA MAXAY MACMIILKEENU SHEEGAYAAN\nDifaaca Dhismaha Kanada\n“SCG waxay sii wadaa inay bixiso adeeg aad u fiican iyo karti farsamo oo aad u wanaagsan mashaariicda kala duwan min yar ilaa baaxad weyn. Waxa ugu muhiimsan SCG waxay ku dadaaleysaa inay fahanto ujeeddooyinka mashruuca guud waxayna bixisaa xalal wax ku ool ah oo wax ku ool ah. Ballan -qaadkooda ah inay bixiyaan adeeg gaar ah ayaa ka muuqda hawl kasta oo ay qabtaan. “\n“In ka badan 10 sano oo ay la shaqeynayeen Warshadaha SCG goobaha wasakhaysan bay'ada waxay si joogto ah u muujiyeen karti farsamo oo aad u wanaagsan iyagoo hubinaya adeegga macaamiisha ee sarreeya. Habka wada -shaqayntooda iyo dabacsanaanta waqtiga dhabta ah ee la -qabsiga xaaladaha is -beddelaya ayaa gacan ka geystay guusha ujeeddooyin badan oo mashruuc ah. “\nIntii aan la shaqeynayay SCG mashruucan, waxaan helay Mike Campbell iyo kooxdiisaba inay aqoon sare leeyihiin oo natiijooyinku keeneen. Iyada oo ku saleysan tijaabada tijaabada ah ee horudhaca ah iyo faham xooggan oo dhulka hoostiisa ah. xaaladaha, gaar ahaan bay'ada sariirta ee jaban. ku taageeray shaqadooda mashruucan. "\nAbuuritaanka Mustaqbalka Biyaha\nMaxaa Ka Socda Bogayaga?\nLa xiriir xafiiskayaga si aad u hesho xigasho bilaash ah! Had iyo jeer way fiican tahay inaad fikrad adag ka haysato miisaaniyaddaada\nmarxaladdan si ay noo suurtogeliso inaan soo xigano hadba sida loo baahdo\nSi xawli ah u sii kordhaya sii xumaanshaha biyaha iyo nidaamyada bulaacadaha sababtuna tahay daxalka, dillaacyada, iyo jebinta qalabka biibiilaha birta ayaa hor boodaya awoodda aan u leenahay inaan siino nadiif iyo…\n“Suuqa mar walba waa is-beddelayaa, talada weynna waa in la dhegeysto halka uu ku socdo suuqa oo la waafajiyo qalabkaaga, ganacsigaaga, mareegahaaga si aad ugu habboonaato…\nHeerarka Tayada iyo Cimilada xun iyo Xaaladaha Deegaanka ayaa JA Trudeau u beddelaya Yartruba Vinyl Pipes waxay ka bilaabeen dhuumaha tiirka ee Ruushka iyo gobolka CIS…\nMashaariicda maareynta biyaha iyadoo la isticmaalayo bambooyin hoostooda ku jira ayaa si weyn ugu tiirsan tuubooyinka tiirka si ay biyaha uga soo saaraan ceelka si hufan. Sidan oo kale, hubinta tayada sare ee…\nHaddii aad tahay Borewell Driller ama bixiye bamka & tuubooyinka oo wali isticmaalaya tuubooyin bir ah markaa balooggan adiga ayaa iska leh. Waa inaad…


Ogaden News Agency (ONA) – Jaliyadda Perth oo afur wadaag isugu timid ay ku kala warqaateen\nJaliyadda Perth oo afur wadaag isugu timid ay ku kala warqaateen\nWaxaa fiidnimadii maanta oo taarikhdu tahay 12/08/2012 isugu yimid xaflad afurwadaag ah jaaliyadda S.Ogaadeeniya ee ku dhaqan magaalda Perth ee dalka Australia. Xafladan ayaa ahayd mid looga gollahaa in xubnaha jaaliyadda ay halmeel ku afuraan bishan barakaysa ee Ramadaan isla mar ahaantaana ku kala warqaataan xogta.\nWaxaa kasoo qayb galay afur-wadaaga xubna ka socda qaybaha kala duwan ay jaaliyaddu ka koobantahay sida maamulka jaaliyadda, uruka haweenka, uruka dhalinta iyo marti sharaf kale oo katirsan Aqalka baarlamaanka ee dawlad gobaleedka galbeedka Australia.\nAfurka kadib ayuu maamulka jaaliyaddu isla qaadaa dhigeen arimo badan oo ay kamid yihiin waxqabadka jaaliydda S.Ogaadeeniya ee Perth iyo baahidda jaaliyadaba. Xubnihii ka soo qayb galay afurka ayaa sheegay qaabka ay oola dhacsanyihiin waxqabadka jaaliyadda iyo isku xirnaantooda.\nIntaa kadib, waxaa hadal koban kasoo jeediyay madasha gudoomiyaha jaaliyadda S.Ogaadeeniya ee galbeedka Australia Halgame Adam Cabdiraxmaan (Adan Dakhare) asagoo ooga mahadceliyay sida wanaagsan ee ay ooga soo qaybgaleen xafldan afur wadaaga ah wuxuuna ku guubaabiyay dhamaan jaaliyadda qaybaheeda kala gadisan in ay sii laban laabaan halganka geedi socodka loogu jiro xornimadda Ogaadeeniya.\nHadaba intaas kadib gudoomiyuhu waxa uu kusoo dhaweeyay warbaahiyaha afhayenka JWXO Mudane Cabdiqaadir Hirmooge (Cadaani) oo asaguna ka warbixiyay xaaladda guud ee Ogaadeeniya ay ku sugantahay iyo halka uu halganku marayo.\nGuud ahaan waxaa kasocda wadanka Australia abaabul balaadhan oo noocyo badan leh loogana golleeyahay sidii loo fashilin lahaa gumaysatada guunka ah ee Itoobiya.


Cumaan ayaa Axadda maanta ah xayirtay app-ka codka ah ee Mareykanka laga leeyahay ee 'Clubhouse' iyadoo mas’uuliyiintu ay ku sababeeyeen inuusan haysan ogolaansho sax ah. Laakiin qaar ka mid ah u dhaqdhaqaaqayaasha bulshada ayaa tallaabadaasi ku tilmaamay dagaal horleh oo ka dhan ah xorriyadda hadalka ah.\nWakaaladda wararka ee Reuters ayaa ku warrantay in dowladdu aysan ka jawaabin codsi ah in ay faahfaahiso go’aankan. Hase ahaatee, sarkaalka u sarreeya Hay'adda Isgaarsiinta Cumaan ayaa u sheegay website-ka wararka ee WAF in app-ka loo xannibay "ruqsad-la’aan".\nHashtag-ga Oman_blocks_Clubhouse ayaa Axadda maanta ah qabsaday doodaha isticmaalayaasha baraha bulshada ee Cumaan.\n“Dowladda Cumaan waxa ay dowladda kali-taliska ah ee China ka dhigatay tusaale ay ku dayato. Clubhouse waa madal ay dadka reer Cumaan u adeegsadaan inay ku cabiraan ra'yigooda si xor ah oo aan lahayn faaf-reebka dowladda,” sidaasina waxaa warsaxaafadeed ay soo saartay ku sheegtay hay’adda xuquuqda aadanaha ee Cumaan.


Warbixin : Saraakiil iyo Diblumaasiyiin lagu dilay Weerarro ka dhacay Dalka Afghanistan.\nWednesday January 11, 2017 - 12:25:40 in Wararka by Super Admin\nImaarada islaamiga ah ee Afghanistan ayaa sheegatay mas'uuliyadda Seddax howl-gal oo Istish-haadi ah oo maalintii Talaadada ee shalay si kala duwan uga dhacay magaalooyinka Kaabuul iyo Qandahaar ee dalka Afghanistan.\nHowl-galka koowaad waxaa lagu qaaday Xarunta Maamulka Gobolka Qandahaar ee Koonfurta dalkaasi, waxaana lagu soo beegay xilli halkaas ay kulamo ku lahaayeen Mas’uuliyiinta Maamulka Gobolka Qandahaar iyo Wefdi diblumaasiyiin ah oo uu horkacayay Safiirka Dowladda Imaaraatka Carabta u fadhiya dalkaasi.\nHowl-galka waxaa lagu dilay ku dhawaad 40 qofood oo u badanaa Askar iyo Saraakiil ka tirsan Xukuumadda daba dhilifka ah ee Kaabuul, waxaana sidoo kale halkaas ku dhaawacmay tobonaan kale, iyadoona dadka dhintay ay ka mid yihiin Shan diblumaasi oo u dhashay Imaaraatka Carabta, waxaa sidoo kale dhaawacmay Gudoomiyaha Gobolka Qandahaar, Taliyaha guud ee Booliiska gobolkaasi iyo Safiirka Dowladda Imaaraatka Carabta u fadhiyaWadanka Afghanistan.\nWararku waxay sheegayaan in sidoo kale qaraxaasi ay ku dhinteen Mas’uuliyiin ay ka mid yihiin Gudoomiye ku xigeenkii Gobolka Qandahaar Cabdul-Cali Shamsi iyo Shan diblumaasiyiin kale oo u dhashay dalka Imaaraatka Carabta.\nWar rasmi ah oo kasoo baxay Wasaaradda arrimaha dibadda ee dowladda daba dhilifka ah ee Imaaraatka ayaa waxay ku xaqiijisay in weerarkii Qandahaar ka dhacay ay ku dhinteen Shan ka mid ah Diblumaasiyiinta Imaaraatka u dhashay ee ku sugnaa dalka Afghanistan.\nAfhayeenka Wasaaradda arrimaha gudaha ee Xukuumadda Kaabuul Sadiiq Sadiiqii ayaa isna sheegay in 72 qofood ay ku dhaawacmeen qarixii shalay ka dhacay magaalada Qandahaar, isagoona tilmaamay in dhaawacyada la geeyay Isbitaalka dhexe ee magaalada, halka qaar ka mid ah dhaawacyadana loo daabulay magaalada Caasimadda ah.\nAfhayeenka Xarakada islaamiga ah ee Daalibaan Sheekh Dabiixullaahi Mujaahid ayaa sheegay in khasaaraha ka dhashay howl-galkaas Istish-haadiga inuu aad uga badan yahay inta ay sheegeen Saraakiisha laamaha Ammaanka ee dalka Afghanistan, wuxuuna tibaaxay in howl-galkaasi lagu qaaday Guriga martida ee Gobolka Qandahaar lagu soo beegay xilli uu halkaas shir uga socday Mas’uuliyiinta Gobolka u qaabilsan Maamulka daba dhilifka ah iyo Mas’uuliyiin ka socotay Dowladda Imaaraatka Carabta.\nDhanka kalena inkabadan 70 ka tirsan Ciidamada Sirdoonka ee Xukuumadda daba dhilifka ah ayaa ku dhintay laba Camaliyadood oo istish-haadi ah oo shalay gelinkii dambe ka dhacay magaalada Kaabuul.\nMid ka mid ah Ciidamada Mujaahidiinta Imaarada islaamiga ah ee Afghanistan, gaar ahaan Katiibada Istish-haadiyiinta ayaa abaare tobonkii galabnimo ee maalintii shalay waxaa isagoo xiran Suun ay ka buuxaan waxyaabaha Qarxa uu weerar ku qaaday Gaari ay saarnaayeen Saraakiil iyo Ciidamo ka tirsan Lamaha Sirdoonka.\nWeerarka waxa uu ka dhacay Mandiqadda lagu magacaabo Daarul Ammaan ee magaalada Caasimadda ah ee Kaabuul, waxaana markii ay dhacday Camaliyadda koowaad goobta soo gaaray Ciidamo badan oo ka tirsan Booliiska, waxaana markale howl-gal Istish-haadi ah ku qaaday mid ka mid ah walaalaha Guutada Istish-haadiyiinta ee Imaarada oo kaxeynayay gaari weyn oo lagu soo raray walxaha Qarxa.\nAfhayeenka Imaarada islaamiga ah ee Afghanistan Sheekh Dabiixullaahi Mujaahid ayaa qoraal uu soo saaray waxa uu sheegay in Macluumaadka ay helayaan Mujaahidiinta ay sheegayaan in Camaliyadda koowaad ee lagu beegaday gaariga Baska ah ee ay la socdeen Ciidamada Sirdoonka inay ku dhinteen ku dhawaad 30 isugu jira Askar iyo Saraakiil, iyadoo howl-galka labaad ee gaariga loo adeegaday ay ku dhinteen wax ka badan 40 ka tirsan Ciidamada Booliiska ee Xukuumadda Kaabuul.\nQarax Gaari looga Gubay Ciidamada 'Puntland' Oo Ka Dhacay Deegaanka Sugurre.


Maxamed Abshir Muuse: Aabbaha Ciidanka Ciidanka Booliska Soomaaliyeed | Waayaha\nYou are here: Home 2013 December Maxamed Abshir Muuse: Aabbaha Ciidanka Ciidanka Booliska Soomaaliyeed\nMaxamed Abshir Muuse: Aabbaha Ciidanka Ciidanka Booliska Soomaaliyeed\nPosted on December 22, 2013 by caano | 0 Comments\nDeceembar waa bisha loo deabbaal dego, lana haybeeyo ciidanka booliska Soomaaliyeed. Haddaba waxaan doonayaa maqaalkan si gaar ah inaan ugu xuso aabbaha ciidanka booliska Soomaaliyeed. Waa aasaasaha ciidanka Boolika Soomaaliyeed mudane Janaraal Maxamed Abshir Muuse Haamaan. Gobalka Minasoota ee cariga Ameerika, gaar ahaan xaafada Edin Prairie waxaa ku nool mudane janaraal maxamed Abshir Muuse Haamaan, oo ah aabbaha, aasaasaha islamar ahaantaana dhidabada u aasay ciidanka Booliska Soomaaliyeed.\nGoortii la isku daray ciidankii British Somaliland Scouts la oran jirtay ee ka dhisnaa dhinaca waqooyi ee Soomaaliya, ha yeeshee ku hoos jirtay gumeysigii Ingiriiska iyo ciidankii Police Corps of Somalia, laga soo bilaabo sanadkii la aasaasay ciidanka booliiska Soomaaliyeed ee 1943 iyo sanadkii 1960 oo ah sanadkii ay Soomaaliya qaadatay madax-bannaanida. Sanadkii 1960 kolkii la isu dhafay, la iskuna daray labada ciidan ee Waqooyi iyo Koonfur Soomaaliya ee xilligaas tiradooda lagu qiyaasay in ka badan afar kun oo rag ah waxaa ka dhashay CIIDANKA BOOLISKA SOOMAALIYEED. Waqtigaas wixii ka danbeeyey ahna 1960 oo ay Soomaaliya xornimo hanatay taliyihii ugu horeeyey ciidanka booliska gacan adag ku hayey wuxuu ahaa Janaraal Maxamed Abshir Muuse “Haamaan.” Wuxuu Maxamed Abshir ahaa ama noqday janaraalkii ugu horeeyey ee hoggaamiya ciidanka booliska Soomaaliyeed.\nKa hor inta aan gunta loo taagin ciidanka booliska Soomaaliyeed wuxuu sanadihii 158-1960 ahaa sarkaalka ugu sareeyey ciidanka xogga dalka Soomaaliyeed ilaa uu la wareegay hoggaanka iyo dhisida markaii ugu horeysay sooyaalka Soomaaliyee ee ebed la dhiso ciidanka booliska Soomaaliyeed.\nSagaalkii sanadood ee uu janaraal Maxamed Abshir Muuse ahaa taliyaha ciidanka booliiska Soomaaliyeed wuxuu gaarsiiyey halka ugu sareysa ee ciidan la geyn karo. Wuxuu dhisay tayada iyo sahanka ciidanka. Wuxuu abuuray kala danbeyn iyo xeerar gaar u ah booliska Soomaaliyeed ee lagu kala hago. Waxaa ciidanka booliska soomaaliyeed waayadaas loo agaasimay qaybo kala duwan. Qaybta danbi baarista, qaybta Taakuleynta, Qaybta Taraafikada. Xataa waxay booliiska Soomaaliyeed ahaayeen ilaa ay ka dhacday dowladdii Kacaanka ciidan dalka gudihiisa iyo dalalka shisheeyaba aad looga heebeysto, taas oo ay ugu muteysteen kartidooda, waxqabadkooda, gaar ahaan arrimaha bulshada, la dagaalanka denbiyada iyo qalabkooda.\nXilliyadii uu Janaraal Maxamed Abshir hogaaminayey Booliska wuxuu suurtagaliey in ciidanka Booliska ay tababbaro iyo xirfado isugu jira agab iyo xeeladaha danbi-baarista ka heli jireen dalka Jarmalka oo aad u gacan qaban jiray, sidoo kale dalalka Mareykanka iyo Talyaaniga. Sanadkii ugu horeeyey uu Janaraal Abshir hoggaanka u hayey ciidanka booliska Soomaaliyeed waxay laheeyeen diyaarad gaar ah, weliba nooca loo yaqaanay DC-3 ee waagaas; waxayna boolisku awood u lahaayeen inay gaar dhulka fog ee “lama-gaaraanka ah,” welise taariikhda Soomaaliya horay uma dhicin xataa dowladdii kacaanka ma sameyn. Waxay ciidanka booliska awood u lahaayeen inay gaaraan dhulalka ay rabshadaha ka dhacaan, gaar ahaan deggaanada qabiilada ku dagaalamaan.\nDebbaaldegii ballaarnaa ee shalay ka dhacay magaalada Muqdish, laguna xusayey asaaskii ciidanka booliska Soomaaliyeed waxay aheyd in bilad qaran lagu siiyo janaraal Maxamed Abshir Muuse iyo raggii iyo dumarkii kala soo shaqeeyey horumar ciidanka booliska. Waxay aheyd, oo uu weliba Maxamed Abshir ka muteystay dowladda in si gaar ah loogu sharfo, loogu ixtiraamo, xataa lagu martiqaadi Muqdsho, si uu goob joog uga noqdo hawshii lixdkiin sano ee la soo dhaafay ka shaqeynayey.\nMaanta Maxamed Abshir Muuse wuxuu isagoo caafimaad qaba ku noolyahay dalka Ameerika, waxaase ayaan daro ah ninkii naftiisa iyo waqtigiisa galiyey horumarinta iyo kobcinta ciidanka booliska Soomaaliyeed in aysan dowladda dalka ka jirta iyo saraakiisha ciidanka Booliska ugu sareeyey inaysan magaciisa sheegin, carrabaabbin, oo aysan xataa xusn. WAA AYAAN DARO aan malaha qabiil iyo reereysi ka marneyn.\nMaqaalkan waxaa lagala xiriiri karaa qoraaga ku saxiixan


Haweenka Oo Loo Xaqiijiyey Iney Heli Doonaan Qoonadada Ay Ku Leeyihiin Dowladda Soo Socota – Goobjoog News\nNafisa Geedi oo ka mid ah guddiga federaalka ee Hirgelinta doorashooyinka ayaa sheegtay in si iloo xaqiijiyo qoonadada haweenka ee 30% uu banaanaan doonaan kuraasta haweenka loogu talo galay haddii beelaha qaar ay ku dhiiradaan inaan dumar lasoo xulin.\nWaxay sheegtay Nafisa in shirkii madasha gaar ahaan midkii ugu dambeeyay ay gudbiyeen fikrado la xiriira qaab siyaasadeedka dumarka iyo ka qeybgalkooda siyaasadeed ee sanadkan.\nKa guddi ahaan ayeey tilmaantay iney xaqiijin doonaan doorka dumarka iyo in beeluhu ay siyaasadda ka qeybgeliyaan.\n“Annaga ka guddi ahaan waan xaqiijineynaa in haweenka doorkooda la siiyey, haddii beeluhu qaar ay ka madax adeegaan inay haween kusoo daraan kurtaasta sida horayba loogu shaaciyey heshiiskii madasha, waa ay bannaanaan doonaan kuraasta looghu talogalay Haweenka si loo xaqiijiyo qoondadooda 30%” ayeey tiri Nafisa.\nHorjoogayaasha Haweenka ee dhinaca Siyaasadda waxa ay sheegeen in aysan illaa iyo hadda caddeyn Dowrkooda.\nBanaan baxyo lagu Taageerayo in haweenku saamigooda 30% helaan ayaa marar badan waxay ka dhigeen magaalada Muqdisho iyo sidoo kale gobollada dalka.\nRa’iisul Wasaare Cumar Oo Gaarey Magaalada Garoowe\nObama: 50 Dal Ayaa Balan-qaaday In Ay Qaabilaan Ilaa 360 Kun Oo Qaxooti Ah\nDowladda Ingiriiska Oo Sheegtay In Ay Kordhin Doonto Ciidankeeda Ka Jooga Soomaaliya


Liverpool Oo Barbaro Niyadjab Leh Anfield Kula Gashay Leciester City, Res Oo Shan Dhibcood Ku Qabtay Hogaanka Premier League, Xili Ayna Si Buuxda Uga Faa'iidaysan Guuldaradii City. - Latest football news\nLiverpool Oo Barbaro Niyadjab Leh Anfield Kula Gashay Leciester City, Res Oo Shan Dhibcood Ku Qabtay Hogaanka Premier League, Xili Ayna Si Buuxda Uga Faa’iidaysan Guuldaradii City.\nLiverpool ayaa barbaro 1-1 ah Anfield kula gashay kooxda Leicester City waxayna Reds iska lumisay fursad dahabi ah oo ay 7 dhibcood hogaanka ugu qaban kartay laakiin kooxda Klopp ayaa ku fashilantay in ay guuldaradii Manchester City si buuxda uga faa’iidaystaan laakiin Liverpool ayaa 5 dhibcood ku qabtay hogaanka Premier league.\nInkasta oo uu Sadio Mane goolka furitaanka dhaliyay isla daqiiqadii labaad ee furitaankii kulankan, haddana dhamaadkii qaybtii hore ayay Leicester City keensatay goolka barbaraha intaas kadib waxay Liverpool awoodi wadyay in ay jabiso difaaca Foxes.\nKaydka: Danny Ward, Danny Simpson, Kelechi Iheanacho, Hamza Choudhury, Harvey Barnes, Shinji Okazaki, Wes Morgan.\nKaydka: Simon Mignolet, Dejan Lovren, Rafael Camacho, Adam Lallana, Fabinho, Divock Origi, Daniel Sturridge.\nLiverpool ayaa kulankan ciyaaraysay iyada oo doonaysay in ay ka faa’iidaysato guuldaradii Manchester City ka soo gaadhay Newcastle United laakiin Klopp oo ay haysteen dhibaatooyin dhaawac ayaa ku qasbanaaday in uu kabtankiisa Jordan Henderson ka ciyaarsiiyay difaaca midig iyada oo Lovern iyo Fahinho ay kaydka kaliya taam u noqdeen.\nLiverpool ayaa qaab ciyaareed dhul gariir ah ku bilaabtay inkasta oo xaalada Anfield ay ahayd mid aan la rumaysan karin oo uu baraf xoog u da’ay buux dhaafiyay waxayna Leicesster City la kulantay dhawr daqiiqo oo ay weerarka Liverpool joojin kari waayeen taas oo markiiba midho dhal noqtay.\nDaqiiqadii 2 aad Sadio Mane ayaa markiiba Liverpool u saxiixay goolka furitaanka kadib markii ay si fiican iskugu soo xidhmeen Firmino iyo Robertson wuxuuna Mane kubbad joog hoose ku socota ku garaacay goolhaye Kasper Schmeichel waxayna ciyaartu noqotay 1-0 ay Liverpool markiiba hogaanka ku qabtay.\nDaqiiqadii 6 aad Liverpool ayaa u muuqatay in ay heshay goolkeeda labaad kadib markii uu Salah kubbad u soo karoosay Roberto Firmino kaas oo inta uu kubbada si qurux badan u maamulay darbo joog hoose ah ku bartilmaameedsaday goolka Leicester City laakiin markan goolhaye Kasper Schmeichel ayaa badbaadin fiican sameeyay.\nIntaa wixii ka danbeeyay Liverpool waxay hoos u dhigtay dardartii iyo cadaadiskii ay Leicester City ku haysay iyada oo bilawday in ay ciyaarto kubbad aan micno badan lahayn balse wareejin badan leh halka Leicester City ay difaacasho badan gashay isla markaana ay weeraro rogaal celis ah goolka barbaraha ku raadinayeen.\nDaqiiqadii 25 aad Leicester City ayaa heshay fursad cadaan ah oo ay goolka barbaraha ku keensan kareen kadib markii uu goolhaye Alisson qalad xun sameeyay waxaana fursada ka dhalatay goolkan ku dhalin gaadhay Albrighton kaas oo arkay darbo madax ahayd oo goolka Liverpool wax yar u martay.\nLiverpool ayaa isku dayo badan ku raadinaysay goolka labaad iyaga oo waliba boqolkiiba 80% boosishanka ciyaarta yeeshay laakiin difaaca Leicester City ayaa shaqo wayn ka qabtay fursad abuuris kasta oo ay Liverpool isku dayday in kasta oo Reds ay qaab gaabis ah u ciyaaraysay.\nDaqiiqadii 45+2 Leicester City ayaa taabashadii ugu danbaysay ee qaytii hore ee ciyaarta waxay ku keensadeen goolka barbaraha inkasta oo ay dhamaatay hal daqiiqo oo uu garsooraha afraad ciyaarta ku daray, waxaana goolkan Leicester City u saxiixay difaaca dhexe ee Harry Maguire kaas oo ka faa’iidaystay kubbad madax ah oo uu soo celiyay Chilwell waxayna ciyaartu noqotay babraro 1-1 ah.\nJoel Matip ayaa qalad wayn ku lahaa in aanu Maguire kubbada ka difaacan maadama oo uu ahaa xidiga ugu dhawaa ee xataa raacday kubbada halka Alisson aanu wax badbaadin ah samayn qaybtii hore ee ciyaarta waxaana ka dhalatay kubbadii ugu horaysay ee ay Liecester City bartilmaameed ku samaysay.\nQaybtii hore ee ciyaarta ayaa lagu kala nastay barbaro 1-1 ah waxayna ahayd natiijo aanu marnaba Klopp ka doonayn ciyaartoyda kooxdiisa Liverpool.\nMarkii layskugu soo laabtii labaad ee ciyaarta ayay Leicester City daqiiqadii 53 aad heshay fursad ay ciyaarta gool ugu hormari kartay waxaana markale fursadan helay xidigii goolka barbaraha u keenay Maguire inkasta oo ayna garsoorku qaban offside uu ku jiray.\nLiverpool ayaa si wayn ugu dhibtoonaysay in ay dhaafto difaaca sida adag u habaysnaa ee Leicester City laakiin ciyaartoyda iyo taageerayaasha Liverpool ayaa ka cadhaysnaa go’aanada garsoor Aktison.\nDaqiqiiqadii 66 aad Klopp ayaa ciyaarta soo wada galiyay Fabinho iyo Lallana wuxuuna saaray Shaqiri iyo Naby Keita oo kulankan ku fashilmay laakiin isbadalka uu Klopp sameeyay ayaa noqday mid fashilmay oo aan samayn wixii uu ka doonayay.\nDaqiiqadii 74 aad Firmino ayaa fursad fiican helay laakiin darbo uu goolka labaad ee Liverpool uu ku dhalin lahaa ayuu goolhaye Schmeichel iska soo joojiyay manay jirin cid raacday oo kubbada ku qabatay.\nDaqiiqadii 82 aad Klopp ayaa ciyaarta soo galiyay Sturridge wuxuuna saaray Roberto Firmino laakiin Leicester City ayaa shaqada kooxdeeda iskugu gaysay sidii ay ku difaacan lahayd halka dhibic ee ay sii shaqaysatay qaybtii hore ee ciyaarta.\nWax walba oo ay Liverpool samaysay waxay awoodi wayday in ay la timaado goolka labaad waxayna ugu danbayn ciyaartu ku dhamaatay barbaro 1-1 ah taas oo keentay in Liverpool ayna si buuxda uga faa’iidaysan guuldaradii Man City balse waxay hogaanka Premier league ku qabteen 5 dhibcood.


ONLF Iyo Xadhigeygii, W/Q Maxamed Boosh – somalilandtoday.com\nONLF Iyo Xadhigeygii, W/Q Maxamed Boosh\nHabeen Isniin ah February 19, 2012 , ayuu nin aan garanayaa Telefoonka gacanta iga soo wacay iina sheegay in ciidan ka tirsan jabhada ONLF lagu arkay xeebaha Galbeed ee Somaliland, kuwaas oo doonayey in ay u gudbaan dhanka Itoobiya iyaga oo sii maraya buuraleyda Maarmaar.\nWaxa aan la hadley weriyayaal kala jooga Boorama iyo Saylac si aan warkaasi uga xaqiijiyo, waxa ay sheegeen in ay maqleen warkaasi, balse aanay hubin oo ay igu soo warcelin doonaan.\nSaacad ka dib, waxa ila soo hadley nin weriye ah oo aanu saaxiib nahay, waxa uu yidhi “ warkaasi wuu jiraa, waxa aan kula xidhiidhsiinayaa gabadh ka mida dadka deegaanka oo aan xigtay”.\nGabadha oo codsatay in aan magaceeda aan la sheegin , ayaa ii sheegtay in aragtay galabta dhawr nin oo ka yimi dhanka xeebta una socda buuraleyda Maarmaar, una muuqaal eeg rag ka tirsan jabhada ONLF oo hore u marey deegaankooda.\nWaxa aan isku dayey in aan xidhiidh la sameeyo taliska ciidamada Badda Somaliland iyo maamulka gobolka Salal balse igamay qaban Telefoonka .\nWarbixintii, ayaan ku daabacay shabakada wararka ee Ramaasnews oo aan ka shaqaynayey wakhtigaasi, aniga oo xiganaya weriyayaashii, gabadhii deegaanka iyo xidhiidhkii maamulka dawlada ee aan suuragelin, weliba waxa aan ku lifaaqay in dagaalyahano tiradoodu ka badantay 200 ay deegaankaasi ka gudbeen dabayaaqadii sanadkii 2010kii sida uu xaqiijiyey wasiirkii arrimaha gudaha Dr Maxamed Cabdi Gaboose.\nWarkii waxa xigtay wargeyska Ogaal ee ka soo baxa Magaalada Hargeyesa oo subixii boggiisa hore ku soo qoray, ka dibna waxa si weyn uga cadhoodey taliyihii ciidanka Badda Admiral Maxamed Aw Cismaan iyo wasiirkii arrimaha gudaha Maxamed Nuur Caraale (Duur). Hay’adda amaanka iyo taliska ciidanka Badda ayaa isugu yimid kulan subaxnimadii February 20, 2012, waxa shir guddoominayay wasiir Duur waxaana go’aan lagu gaadhay:\n1. In Taliyaha ciidamadu Baddu beeniyo warkaaasi,\n2. In xabsiga la dhigo weriyayaashii daabacay warkaasi .\nAdmiral Maxamed Aw Cismaan waa uu beeniyey warkii, waxaanu sheegay in lagu dabo jiro ragii faafiyey oo sharciga la hor keeni doono. Wax yar ka dib Xasan Cumar Xasan oo ka mid ahaa madaxda wargeyska Ogaal ayaa lala hadlay, markii uu soo gaadhay xafiiska wasiirkana waa la xidhay, waxaana sugayay xubno ka tirsan C.I.D-da .\nMagaalada Boorama waxa lagu xidhey wariye Maxamed Ismaaciil oo la aaminsanaa in uu yahay isha warka laga helay, waxaana si xun u garaacay ciidamada booliska markii ay qabanayeen.\nAniga oo 9:45 daqiiqo ku sugan Beerta xoriyada ee magaalada Hargeysa ooay munaasabadi ka jirtay , ayaa waxaan Telefoon ka helay Maxamed Cismaan Dube oo ahaa madaxa xafiiska xisaabaadka iyo maaliyada ee wasaarada arrimaha gudaha, waxa uu ii sheegay in layga doonayo xafiiska wasiirka, anna waxa aan wargeliyey aan ka codsaday in uu i raaco Cali Jaamac Maxamed (Cali Jamhuuriya ) oo ka tirsanaa hogaanka ururka suxufiyiinta Somaliland ee SOLJA .\nXafiska wasiirka ayaanu soo galay, waxa miis dheer heeraha ka fadhiyey , Cabdilaahi Fadal Iimaan oo ahaa madaxa hawgelinta ee booliska, Daahir Muuse Abraar taliyaha C.I.D-da iyo xubno kale, dhanka Waqooyi waxa kursi weyn ku fadhiya wasiir Duur oo wejigiisa cadho ka muuqato. Waxa uu ii weydiiyey in aan warkan qorey, anna haa baan ku jawaabay. Cadaynbaa la iga rabo, anna waan keenayaa cadayntee waa inoo sharciga maxkamada ayaan ku idhi. Intuu qayliyey ayuu yidhi “waad xidhan tahay saacadaa laga bilaabo, waar qabta ninka”, isla markiiba waxa gacanta igu dhagay taliyaha C.I.D-da, waxaana lay qaaday xarunta C.I.D-da.\nMeeshiibaa lay geeyey, magacaa layga qoray, Telefoonkiina waa layga qaaday, waxa meesha soo istaagay taliye ku xigeenkii C.I.D-da Cabdi Xasan (Cabdi Dheere ). Inta uu i aflagaadeeyay ayuu daanka iga dhuftay Raadyahw uu gacanta ku sitay, markaasi ka dib waan miyir beelay, inta garbaha la i qabtay, ayaa la ii geeyey qol cidhiidhi ah oo ay ku jiraan dhawr iyo toban qof oo maxaabiis ahi. Maalintaas oo dhan waxa aan jiifey halkii aan ku dhacay waxna ma cunin muddo laba maalmood ah.\nMaalintii labaad waxa ii yeedhay Cabdi Kiin oo ahaa madaxa baadhitaanada ka hor intii aanu i weydiin dacwadeyda , waxa aan u sheegay jidh dilka la ii geystay, laakiin iima diwaangelin. “Maxaad ONLF iyo cadawga aad wax uga qoreysaa, ma waxa aad u shaqaysaa Sheekh Shariif ?” ayuu si kulul iigu yidhi. Sheekh Shariif wakhtigaasi waxa uu ahaa Madaxweynaha Dawladii KMG ahayd ee Soomaaliya.\n“Waxaan xaq u leeyahay inaan wax ka qoro cid kasta warkeeda marka uu sugnaado, waana khalad in aad su’aalo i weydiiso iyada oo aanay maxkamad ii jarin warqad qabasho ah” ayaan ugu jawaabay.\nIntii aanu ku jirnay xarunta C.I.D-da si weyn, ayaa la noo ilaalin jirey, waxa na noo diidey in aanu la kulano ehelayada iyo asxaabta na soo booqaneysay, iyada oo loo sheegay in aanu gelnay dambi culus oo ka dhan ah Somaliland!!\nFebruary 21, ayaa lana geeyey maxkamada anaga oo gacmaha ka xidhan, ka dibna waxa na loo jaray toddoba maalmood oo dacwad sugis ah. Waxaa nala geeyey xabsiga dhexe ee Hargeysa, waxaa na soo gaadhay warar sheegaya in naloo gacan gelin doono dawlada Itoobiya. Qorshaha xukuumadu waxa uu ahaa in la nagu xukumo 5 illaa 15 sanno oo xabsi, madaaama ay ku doodayeen in dacwadayada Somaliland dhibane ka ahayd, laakiin xisaabta kumay darsan cadeymaha aanu warka u haynay.\nWaxa bilaabmay caambaareynta xadhigayaga ee ururada saxaafada iyo hay’addaha xuquuqda aadamaha ee caalamiga ah iyo dad maxali ah. Ugu dambayntiina February 26 ayaa xabsiga nalaga soo daayay.\nMarkii aanu xabsiga ka soo baxay waxaan tagay cisbitaal, baadhitaan la igu sameeya waxa la ii sheegay in aan u baahanay cisbibaal dibed ah, maadaama oo lafta daanka dilaac gaadhey, waxaa isagana cisbitaalka guud ee Hargeysa la keenay Maxamed Ismaaciil oo aad u liita, dadaal dheer ka dib Maxamed waxaanu u dirnay cisbitaal ku yaalla wadanka Djibouti. Aniguna bil ka dib waxaan tagey cisbitaalo ku yaalla magaalooyinka Nairobi iyo Kampala , waxaan ku soo qaatay daaweyn.\nMarkii aan Hargeysa ku soo laabtey, waxa layga digay in aanan mar dambe qorin war ku saabsan ONLF.\nCabdikariin Sheekh Muuse (Qalbi-dhagax) , waxa lagu casuumay magaalada Hargeysa, madax ka tirsan xukuumada Somaliland , ayaa sawiro kula geshay Nairobi,laakiin sannad ka hor ma jirin masuul ku sugan Somaliland oo ka hadli karayey go’aankii xukuumada Federal-ka Soomaaliya ugu gacangelisaay Itoobiya . Madax ka tirsan ONLF iyo dad lagu tuhmey in ay xidhiidh la leeyihiin jabhada , ayaa Itoobiya loo dhiibey .\nONLF 2018 DAMBI MAAHA !